**Z A P I S N I K**

**SA 14. SJEDNICE GRADSKOG VIJEĆA**

**GRADA IVANIĆ-GRADA**

U Ivanić-Gradu, 10. prosinca 2018.

14. sjednica Gradskog vijeća Grada Ivanić-Grada održana je dana 10. prosinca 2018. godine s početkom u 16,00 sati u Spomen domu Alojz Vulinec, Beliceva 1, Ivanić-Grad.

Bilješke vodi Marina Šiprak – viša stručna suradnica za imovinsko-pravne poslove

Prisutni članovi Gradskog vijeća:

Željko Pongrac, Branko Petrinec, Željko Brezovečki, Sanda Špoljarić Carević, Milica Piličić, Ivica Kozjak, Krešimir Ceranić, Goran Leš, Lovorko Matković, Irena Fučkar, Stjepan Klak, Igor Cepetić, Mirna Češković, Krešimir Malec, Drago Dianek, Davor Srebačić

Odsutni: Krešimir Golubić

Ostali prisutni:

1. Javor Bojan Leš - Gradonačelnik Grada Ivanić-Grada
2. Tomislav Cuvaj - zamjenik Gradonačelnika Grada Ivanić-Grada
3. Tihana Vuković Počuč - privremena pročelnica Upravnog odjela za lokalnu samoupravu, pravne poslove i društvene djelatnosti
4. Milivoj Maršić - pročelnik Upravnog odjela za financije, gospodarstvo, komunalne djelatnosti i prostorno planiranje
5. Tomislav Abramović - viši stručni suradnik - glavni komunalni redar
6. Marina Šiprak - viša stručna suradnica za imovinsko-pravne poslove
7. Dario Ferenčaba - direktor trgovačkog društva Ivaplin d.o.o.
8. Mario Mikulić - direktor trgovačkog društva Komunalni centar Ivanić-Grad d.o.o.
9. Radojka Šporer - direktorica trgovačkog društva Obiteljski radio Ivanić d.o.o.
10. Vjekoslav Broz - rukovoditelj poslovne jedinice Ivanić-Grad - trgovačko društvo Vodoopskrba i odvodnja Zagrebačke županije d.o.o.
11. Ivana Bajt - ravnateljica Gradskog društva Crvenog križa Ivanić-Grad
12. Marina Čalušić - ravnateljica Dječjeg vrtića Ivanić-Grad
13. Marina Radočaj Šajnović - ravnateljica Dječjeg vrtića Roda
14. Marin Grgić - načelnik Policijske postaje Ivanić-Grad
15. Pero Krnjaić - predstavnik srpske nacionalne manjine
16. predstavnik projektanta trgovačkog društva VOLT-ING d.o.o.
17. Iva Šuler - predstavnica trgovačkog društva Nabava d.o.o.
18. Obiteljski radio Ivanić d.o.o.

Predsjednik Gradskog vijeća g. Pongrac – otvorio je 14. sjednicu, te konstatirao kako je na sjednici od ukupno 17 trenutno prisutno 16 vijećnika, što predstavlja većinu članova Gradskog vijeća, postoji kvorum te se mogu donositi pravovaljane odluke.

Na sjednici je jednoglasno usvojen Izvadak iz zapisnika s 13. sjednice Gradskog vijeća.

Prije usvajanja dnevnog reda, predsjednik Gradskog vijeća g. Pongrac predložio je da se točka 1. dnevnog reda: Informacija o stavljanju u mirovanje iz osobnih razloga mandata vijećnice Žaklin Acinger-Rogić, razmatra prije aktualnog sata kako bi vijećnik Ivica Kozjak mogao sudjelovati u radu sjednice.

Prijedlog je jednoglasno usvojen.

Gradsko vijeće jednoglasno je usvojilo sljedeći

**D N E V N I R E D**

1. **Aktualni sat,**
2. **Informacija o stavljanju u mirovanje iz osobnih razloga mandata vijećnice Žaklin Acinger-Rogić,**
3. **Razmatranje prijedloga i donošenje Zaključka o davanju suglasnosti na zaključenje Ugovora o energetskom učinku,**
4. **Informacija o stanju sigurnosti na području Grada Ivanić-Grada od siječnja do studenog 2018. Godine,**
5. **Razmatranje Financijskog izvješća i Izvješća o poslovanju Dječjeg vrtića Roda za 2017. godinu i donošenje Zaključka o prihvaćanju istog,**
6. **Razmatranje Financijskog izvješća i Izvješća o poslovanju Gradskog društva Crvenog križa Ivanić-Grad za 2017. godinu i donošenje Zaključka o prihvaćanju istog,**
7. **Razmatranje Financijskog izvješća i Izvješća o poslovanju Dječjeg vrtića Ivanić-Grad za 2017. godinu i donošenje Zaključka o prihvaćanju istog,**
8. **Razmatranje Financijskog izvješća i Izvješća o poslovanju trgovačkog društva Obiteljski radio Ivanić d.o.o. za 2017. godinu i donošenje Zaključka o prihvaćanju istog,**
9. **Razmatranje Financijskog izvješća i Izvješća o poslovanju trgovačkog društva Ivaplin d.o.o. za 2017. godinu i donošenje Zaključka o prihvaćanju istog,**
10. **Razmatranje prijedloga i donošenje Odluke o davanju suglasnosti na darovanje nekretnine Gradu Ivanić-Gradu,**
11. **Razno.**

Rad prema utvrđenom dnevnom redu.

**1. TOČKA**

Predsjednik Gradskog vijeća – zaprimio sam obavijest o stavljanju u mirovanje iz osobnih razloga mandat vijećnice Žaklin Acinger Rogić. Slijedom ove obavijesti održana je sjednica Mandatne komisije koja je utvrdila izvješće o spomenutim činjenicama.

gđa. Sanda Špoljarić Carević - pozdrav svim nazočnima i slušateljima Radio Ivanić-Grada. Izvješće o mirovanju mandata vijećnice Žaklin Acinger Rogić, utvrđuje se da je Žaklin Acinger Rogić koja je na izborima održanima dana 21. svibnja 2017. u Gradsko vijeće Grada Ivanić-Grada izabrana kao kandidatkinja Hrvatske demokratske stranke stavila svoj mandat u mirovanje iz osobnih razloga sukladno čl. 79., st.6. Zakona o lokalnim izborima, te je istoj sukladno članku 79. st.7 Zakona o lokalnim izborima mirovanje počelo teći od dana dostave pisanog zahtjeva predsjedniku Gradskog vijeća, odnosno od dana 4. prosinca 2018. godine. Odredbama čl. 81. st. 3. prethodno spomenutog Zakona o lokalnim izborima propisano je kako člana predstavničkog tijela izabranog na kandidacijskoj listi zamjenjuje neizabrani kandidat s iste liste s koje je izabran član kojem je mandat prestao ili mu miruje, a određuju ga političke stranke sukladno sporazumu odnosno ako sporazum nije zaključen određuju ga dogovorno, a ako ne postignu dogovor zamjenjuje ga prvi slijedeći neizabrani kandidat s liste. Temeljem navedenog u točkama 1. i 2. ovog Izvješća utvrđuje se da su stečeni zakonski uvjeti za mirovanje mandata članice Gradskog vijeća Grada Ivanić-Grada i to vijećnice Žaklin Aciunger Rogić i da je zamjenjuje Ivica Kozjak.

Po pozivu predsjednika Gradskog vijeća g. Ivica Kozjak položio je vijećničku prisegu.

Konstatirano je kako je izvješće Mandatne komisije primljeno na znanje te se donosi sljedeći

**ZAKLJUČAK**

**o prihvaćanju informacije o stavljanju mandata u mirovanje vijećnice Žaklin Acinger-Rogić**

Zaključak prileži zapisniku i čini njegov sastavni dio.

Napomena: Zaključak je u istovjetnom tekstu usvojen na sjednici Gradskog vijeća, a vijećnicima je dostavljen u materijalima za sjednicu Gradskog vijeća.

1. **TOČKA**

G. Krešimir Malec – dobar dan kolegice i kolege, predsjedniče, potpredsjedniče, gospodine Leš, zamjeniče, evo imam tri pitanja, vezano je prvo pitanje na novoizgrađenu šetnicu, pored Gradske uprave, odnosno pored gradske vijećnice, vezano je za Pravilnik o pristupačnosti objekata osobama sa invaliditetom, govorim o rubnicima koji su trebali biti napravljeni u skladu sa istim Pravilnikom, nisu napravljeni pa me interesira zašto tako nije napravljeno, tko je bio izvođač, odnosno tko je bio nadzor i kada će se to sanirati. Znači Pravilnik se treba poštivati prilikom izgradnje, znači Pravilnik o pristupačnosti objekata osobama s invaliditetom što na dotičnom objektu nije učinjeno. Objekt je prekrasan, lijep i to, ali evo ima ovaj nedostatak jer osobe sa invaliditetom u kolicima ne mogu normalno pristupiti istom. To je prvo pitanje, drugo pitanje vezano je za, evo i prošlu sjednicu Gradskog vijeća i kolega Golubić je imao prezentaciju pa sam evo tražio da bi donesli zaključak na istoj sjednici, a vezano za pokretanje, odnosno davanje inicijative odnosno obvezu gradonačelniku da pokrene se radnje koje su potrebne a kako bi se Upravni odjel za prostorno uređenje, gradnju i zaštitu okoliša ispostave Ivanić-Grad stavio pod ingerenciju Grada Ivanić-Grada. Naime sada ću pročitati dva članka jer gospodin predsjednik Gradskog vijeća nas je krivo informirao ovdje, odnosno govorio nešto što ne stoji u Zakonu o lokalnoj i područnoj (regionalnoj) samoupravi u čl. 19. a, kaže da su veliki gradovi koji imaju više od 35 000 stanovnika što sigurno mi popisom nećemo dostići 35 000 stanovnika, znači nema potrebe da to čekamo, i čl. 22. Zakona o lokalnoj i područnoj (regionalnoj) samoupravi citiram – „Predstavničko tijelo jedinice lokalne samouprave može tražiti od županijske skupštine da joj uz suglasnost središnjeg tijela državne uprave nadležnog za poslove lokalne i područne (regionalne samouprave povjeri obavljanje određenih poslova iz samoupravnog djelokruga županije na području te jedinice ako može osigurati dovoljno prihoda za njihovo obavljanje.“ Podsjećam da je u onoj prezentaciji izričito stajalo da je najveći problem ishođenje građevinskih dozvola. To je ono na šta možemo utjecati, šta možemo evo ovdje donesti odluku na ovom Gradskom vijeću i pokrenuti postupak. Popis stanovništva apsolutno nikakve veze s tim nema, pa evo predlaže, ovome vijeću, predsjedniku da evo isto učinimo i da damo obavezu gradonačelniku da isto pokrene. Što se tiče prihoda mislim da to nije predmet razgovora jer ako imamo to pod svojom ingerencijom to praktičku Upravni odjel će sam sebe isplaćivati jer će biti efikasniji, ekspeditivniji, susretljiviji, imat ćemo znači pod nadzorom to znači na dnevnoj bazi i nema razloga da to ne učinimo. Imamo nekoliko tamo mjera koje bi trebalo kao učiniti, ali na koje ne možemo utjecati, na visinu i stopu poreza, ne možemo utjecati na neke akte koji donosi Sabor odnosno zakonodavni organ, ne možemo utjecati, odnosno možemo lobirati, ali na ovo možemo odmah i sad. Treće pitanje je vezano za kredite koje ima Grad u HBOR-u. Naime, evo na tržištu kamata, što Hrvatske banke za obnovu i razvoj, što komercijalnih banaka znači trend je snižavanja kamata. S obzirom da smo se zaduživali tamo po 4 , ne znam sad točno na koji rok, a čini mi se da je ovih 15 milijuna zadnjih koji nam je sade krenulo na otplatu je na 10 ili 15 godina, drastično smo u mogućnosti smanjiti kamatu, pa predlažem evo i na mojih rasprava na prošlim sjednicama Gradskog vijeća, kad govori, o ovoj prihodovnoj strani, odnosno troškovnoj strani što je moguće učiniti da se momentalno evo, a s obzirom da imamo još jedan kredit u HBOR-u, da li je on iz 2009. ili čini mi se iz 2012., koji je još u otplati znači i tu možemo smanjiti kamatu, predlažem gradonačelniku da evo zajedno sa HBOR-om ili drugim komercijalnim bankama koje su voljne kreditirati, mi smo odličan platiša, svi vole i žele raditi sa jedinicama lokalne samouprave poput Ivanić-Grada, nema razloga da ne dobijemo puno povoljniju kamatu, pa evo i sam se nudim ovdje ako mogu bilo šta pomoći da se evo isto tako promptno i odmah krene u realizaciju toga. Govorimo o milijunskim uštedama. Hvala lijepo.

Gradonačelnik- zahvaljujem vijećniku Malcu na svim postavljenim pitanjima, ujedno evo i pozdravljam predsjednika i cijelo vijeće, što se tiče prvog pitanja, znači pristupačnosti objekata za osobe sa posebnim potrebama i same šetnice, znači Šetnica, da tako kažem, još uvijek nije završena, nije isplaćena do kraja, nije niti preuzeta, znači također postoje još neka mjesta za koja smo tražili da se dodatno dorade tako da postoji još uvijek i naravno mogućnost da se vidi o kojim se točno lokacijama i gdje su ta mjesta na koja ste Vi najavili gdje se ona nalaze. Ja znam da su upuštani rubnjaci prema cesti, sad ne znam da li je možda tu došlo do nekakvih dva, tri centimetra ili nešto da ne odgovara u potpunosti, znači svi tehnički detalji se i dalje mogu otkloniti, znači ostalo je još i brušenje pojedinih ploha, ostalo je nabava još nekih kanta za smeće koje još nisu stigle i znači nismo još preuzeli Šetnicu tako da nema opće nikakvih problema da se još promotri evo ovo što ste Vi sad ukazali da vidimo da li to u potpunosti odgovara pravilnicima ili ne i u kojem dijelu ima nešto da ne odgovara, te da se popravi, dapače mislim da Grad stvarno vodi brigu o osobama s invaliditetom u svim segmentima znači od financiranja od iznalaženja rješenja za naše udruge koje se bave s tim pitanjem preko zapošljavanja u Gradu takvih osoba gdje sigurno i prednjačimo rekao bih možda i u državi pa onda i do ovih evo stvari na koje Vi ukazujete. Znači sigurno je predviđeno da to bude u skladu sa tim pravilnicima, a ako negdje nije evo provjerit ćemo pa ćemo to, izvođač će to popraviti s obzirom da još nije napravljen tehnički pregled same Šetnice i zapravo radovi su i dalje još u tijeku, nije preuzeta. Što se tiče ove suglasnosti koje ste tražili moram reći da smo mi već svjesni toga i da smo krenuli u analize i momentalno radimo financijske analize, razgovaramo i sa Županijom o mogućnosti preuzimanja odjela, definitivno se radi sigurno o određenom trošku plaća, treba preuzeti zaposlenike tog Ureda i naravno da će trebati i određena lobistička djelatnost u Ministarstvu i u Županiji da se dobiju te suglasnosti. Slažem se sa Vama da to nije nemoguće, jedino morat ćemo si uzeti vremena još za određene financijske analize, sredstva treba predvidjeti u proračunu i sigurno je to dodatni trošak. Znači treba vidjeti koliko je to ljudi, da li je to četiri, pet, šest ljudi koje treba preuzeti, plus njihove plaće i trošak ureda i sasvim sigurno se radi o iznosima koji nisu tako mali, ali treba izvagati što se dobiva s time kao što ste rekli i ukoliko nam je to u interesu, možemo krenuti u tu inicijativu i u nekom realnom znači vremenskom periodu nije nemoguće tako nešto vjerojatno i ostvariti. Za početak, sa ovog svog ipak odgovornog mjesta s obzirom da odgovaram i za proračun i za sve, prvo ćemo izraditi još dodatne financijske analize da vidimo koliko će nas to koštati preuzimanje tog ureda i nakon toga definitivno možemo krenuti u nešto takvo, a sama inicijativa, odnosno podrška meni kao gradonačelniku samog Gradskog vijeća to je samo u biti plus i za mene i za težinu nekakve takve odluke. Prihvaćam ovo kao inicijativu znači s Vaše strane i evo ga čim napravimo jasnu financijsku situaciju obavijestiti ćemo Vas. Što se tiče kredita HBOR-a, razgovora, znači podržavam apsolutno Vašu inicijativu, mi smo do sada bili u HBOR-u dva puta po tom pitanju i razgovarali o tome i na taj način. Mislim da u zadnjih šest mjeseci nismo bili. Koliko sam informiran, poslali smo dopis gdje smo tražili prije tjedan dana termin za novi sastanak tako da je to upravo na tragu i ove Vaše inicijative i bit će mi drago da, ako treba naravno i zajedno, odemo u HBOR i pokušamo tu kamatu koja je znači, mislim, na zadnjem kreditu 2,5 % smanjiti u okvire nekakvih 2% i onoga prethodnog, mislim da je oko 4%, tako da je to samo, rekao bih, vrlo pozitivna inicijativa, na tome smo dosta radili i evo čak mogu reći da uopće poslovanje Grada Ivanić-Grada i sa poslovnim bankama, da smo unazad dva mjeseca zatražili ponude i ostalih poslovnih banaka. Mislim da smo dobili neke ponude koje su povoljnije od sadašnje banke sa kojom radimo, pretpostavljam da i tu postoje nekakve mogućnosti i okviri i u pregovorima sa tim bankama da se postigne još nekakav povoljniji okvir. Evo na tragu ovoga Vašeg razmišljanja mogu se samo s njim složiti i vrlo rado ćemo evo ga rekao bih i po treći puta otići i do HBOR-a i, što se kaže zajedno smo jači, pa vjerujem da ćemo i uspjeti ishoditi povoljnije uvjete za Grad.

g. Krešimir Malec – što se tiče upravnog odjela ja te plaće ne bih nazvao troškom nego bih to nazvao ulaganjem s obzirom da ne znam o kojem broju djelatnika se radi koje bi trebali preuzeti, međutim isto tako s obzirom da Županija njih sad financira njihove troškove plaća, znači tu sigurno se može razgovarati i sa Županijom da se taj dio oslobodi odnosno da nam na neki način tu oslobode ta sredstva koji je njima do sad bio trošak, a nama bi bilo ulaganje i da se na takav način pristupi i da se uzme u obzir prilikom razgovora sa Županijom.

Gradonačelnik – evo mogu reći da što se tiče troškova preuzimanja, Županija neće preuzeti taj trošak za Grad to je sasvim jasno, mi ovom inicijativom preuzimamo trošak tih djelatnika. Ono što su definitivno bili pregovori, kažem o tome se već i razgovaralo sa Županijom vezano uz ljude, to je da sadašnji Ured u Ivanić-Gradu pokriva i Općinu kloštar i Općinu Križ i Grad Ivanić-Grad. Ono što nam Zakon ne dopušta znači ne dopušta nam da taj odjel bude vezan i za Općinu Kloštar i Križ i Ivanić-Grad i dalje, znači Općina Križ i Općina Kloštar ostaju pod ingerencijom Županije i nemaju mogućnost da se izdvoje i niti takav odjel znači ne može obavljati posao za njih nego oni postaju odjel koji će obavljati znači samo za Grad Ivanić-Grad. Ono što je definitivno to je da ćemo morati preuzeti te zaposlenike, njihove plaće i troškove i to je ono stvarno financijski što ćemo pripremiti i točno izračunati u lipu već smo i računali, to je tada ispadalo mislim negdje oko 2 milijuna kompletan trošak svega toga, te priče, ali još jedanput ćemo sad izračunati i predočiti i ako se odlučimo za tako nešto ja ću prvi biti za. Rekao sam da to podržavam, znamo i sami da to značajno bi olakšalo situaciju u gradu po mnogim pitanjima, prvenstveno mogu reći radu Gradske uprave, a onda i svim našim građanima koji smatram da bi sa jednom distancom manje tada lakše dobivali dozvole i samo je znači pitanje kalkulacije materijalne i financijske, znači da se to ukalkulira u nekakav gradski proračun i ono što je ispred nas i naravno tada ćemo dobiti pet ili šest ili sedam zaposlenika više u Gradsku upravu što evo pozivam i oporbu da nas onda ne proziva da smo zaposlili više djelatnika u Gradu. Jasno da u tom slučaju oni postaju zaposlenici znači Grada, dobivamo veću količinu naših zaposlenika, definitivno ima plusa i minusa. Treba odvagati i odlučiti se, a inicijativu podržavam i evo razmotrit ćemo.

g. Željko Brezovečki - gospodine predsjedniče, gospodine dopredsjedniče, kolegice i kolege vijećnici, gospodine gradonačelniče, gospodine dogradonačelniče, direktori i svi ostali koji se nalaze na ovoj sjednici sve vas lijepo pozdravljam. Prije svega želio bih uputiti pozdrav našim slušateljicama i slušateljima Obiteljskog radija Ivanića i postavio bih nekoliko pitanja. Evo prije svega prije nego što postavim pitanje evo izrazio bih onako jednu hvalu zato što su svi evo danas na ovom vijeću direktori nazočni pa ću iskoristiti priliku jer uvijek imam pitanja za njih, ali pošto nisu ovdje pa ne mogu onda to ispucati ili ne mogu ih pitati pa da nam svima zajedno odgovore. Pa evo prvo pitanje upućujem direktoru Brozu, direktoru Vodovoda u naše gradu. U nedjelju još 7.10.2018. kada sam šetao Predavčevom ulicom uočio sam da je na nogostupu došlo do nekakvog puknuća i da je sva cesta bila puna vode. Istog trena nazvao sam predsjednika vijeća gospodina Pongraca i dogradonačelnika gospodina Cuvaja da vidimo što možemo napraviti na tome. Kroz nekoliko minuta informirali su me da su Vas obavijestili i da ćete Vi to krenuti u sanaciju. Međutim do prve sanacije je trebalo 72 sata kada su vaši djelatnici došli i stavili jedan plavi x sa sprejem da se zna gdje to pušta, a vidjelo se već tri dana da se potapaju svi ovi okolo toga, došlo je do puknuća vodovoda, tri dana je voda curila pa mi nije jasno na koji način se to radi kod vas jer sam to pitanje postavio slično vašem direktoru, znači cijele Zagrebačke županije, on je rekao da to vi rješavate na taj način da odmah izađete van da se to u najkraćem vremenskom roku riješi, međutim prošlo je 72 pa Vas molim za odgovor tko će taj gubitak pokriti. Koliko ja znam, naravno svi građani Grada Ivanić-Grada, ali nije mi jasno na koji to način vi to radite i šaljete ljude da tek u roku 72 sata dođu i krenu pristupu rješavanja problema. Drugo pitanje, eto već kad nam se nalazi i načelnik Policijske postaje Ivanić-Grad upućujem mu pitanje, a radi se o našim biciklistima to jest sudionicima u prometu pošto znamo da u Zakonu kaže – onaj tko se vozi na biciklu da je sudionik u prometu isto kao da se vozi na motociklu ili u autu, međutim u današnje vrijeme kada su propisani zakoni da bi trebalo nositi prsluk reflektirajući, da svaki bicikl treba imati na sebi i najmanje svjetlo i tako dalje, a da ne govorim o zaštitnim kacigama, na žalost moram konstatirati da eto uočio sam da naši građani niti ne nose velikim dijelom prsluke, pola bicikla nema uopće rasvjetu, a o kacigama opće neću ni govoriti. Ti bicikli nisu za tristo, četiristo kuna jer to su bicikli takvih maraka koji koštaju po 5.000,00 kuna i da on nema svjetlo naprijed i odzada nevjerojatno, a da ne kažem o kulturi vožnje biciklista gdje oni recimo meni se isključivo to dogodilo prije neki dan, malo je falilo da ne udarim biciklistu skoro sa nekih 20-30 km/h, ja ne znam koja je to bila brzina ne mogu ocijeniti, provezao se preko pješačkog prijelaza evo ovdje kod nas gdje je i vijeće, znači kod Doma Alojza Vulinca, u zadnji čas, sva sreća da imam auto koji je sam stao jer ja ga sigurno bi pogodio jer nisam mogao reagirati. Eto što se tiče toga molio bih Vas da li je u mogućnosti da se provede ili sada, ali pošto sad već dolazi i zima ja znam da bi bilo možda prikladnije u proljeće da napravite dvije, tri provjere tih naših bicikala i jednostavno ispravnosti tih vozila na kojim se naši građani voze. Eto iskreno vam kažem bojim se da netko ne bude nastradao, noć je, ne vidi se, a nisu osvijetljeni i vjerujte uvijek na kraju ispadnemo mi vozači krivi a zbog neodgovornosti i naših sudionika drugih u prometu događa se to što se događa. To je bilo drugo pitanje, treće pitanje onako rekao bih otvoreno i naši kolege i kolegice vijećnici imam osjećaj da neki ne dolaze uopće na polaganje vijenaca, na obilježavanja tih nekih dana naših i ovo, mislim da bi bilo se red malo potruditi i bar iz poštovanja, a s druge strane da bi se trebalo naći vremena ako se već nađe za sjednicu vijeća da bi se onda trebalo i za takve prigode naći vrijeme i da se dođe. Slijedeće pitanje upućujem ravnateljici Crvenog križa gospođi Bajt. Država je sa fondovima EU ponudila projekte za zapošljavanje žena starijih od 50 godina, projekt. Zaželi, i nije mi jasno kako to i naša evo znači naša ravnateljica Crvenog križa da nitko se nije javio na taj natječaj i da… Da je? A dobro vidjet ćemo, ja ne znam, bar ja mislim da ne znam da je još za sada se javio, ali bilo bi mi drago da smo se i mi javili i da imamo to pa da zaposlimo što više naših žena. Ali imamo jedno čudno, a to je da žena od 75 godina gospođa Kalinić radi i njeguje žene koje su mlađe od nje, to mi je malo nečuveno i pitanje je samo kad onda ta gospođa odlazi stvarno u mirovinu, da li je to kad jedanput uđeš u Crveni križ da je to do kraja života ili možda stvarno postoji mogućnost kad stvarno čovjek treba reći i vidjet sam da ne može, pa eto molio bi ravnateljicu da mi to odgovori jer eto gospođa ima 75 godina i sama jedva hoda, znam, vidim ju, ja cijenim za sve ono što je ona te godine radila u Crvenom križu ali mislim da stvarno bogami pa ne može netko od 75 godina njegovat nekoga od 60. Ili možda može? Ajde dobro, to će mi sigurno ravnateljica odgovoriti pa eto to bi bilo to. I slijedeće pitanje, zadnje pitanje, a to je da li možemo nešto poduzeti što se tiče na našoj rampi ovdje kad prolazimo s autima, vjerujte mi na riječ, ne čujemo zvonjenje zvona. Zvono zvoni stvarno kad otvorite prozor i kad stanete, ali kad ste u autu ne čuje se, a s ove strane kad nailazimo još nam sunce pošto sunce zalazi sa desne strane gdje se nalazi i semafor onaj više puta i sam nisam vidio i onda nađete se u nezgodnoj situaciji, ne znate jeste prošli ili niste prošli, pa ako bi se moglo zajedno sa željeznicom nešto urgirati da se bar postavi još jedno dodatno zvono koje će se jače čuti. To bi bilo sve za sada, hvala lijepo.

g. Vjekoslav Broz – pozdravljam sve prisutne i slušatelje Obiteljskog radija Ivanić, zahvaljujem se vijećniku na pitanju, evo što se tiče znači općenito poslovanja postoje stručne službe koje su na nivo znači županijske firme koje ispituju svako puknuće u slučaju i određuju znači prioritet. Ako se dobro sjećate taj vikend je bilo upravo prije toga petak i subotu smo imali, i subotu i dio nedjelje znači kompletno krpanje u Kloštru kada je veći dio grada Ivanića bio bez vode i dečki su bili na terenu 24 sata skoro, tako da je odmah nakon šta ste Vi zvali kolega je izašao na lice mjesta nas teren, utvrdio znači obim propuštanja, to je bila nedjelja navečer, i zaključio znači da će se pričekati do ponedjeljka kada se znači dalje ide u analizu samog stanja sustava puknuća i krpanje svega ostalog. Ovdje se radi o šteti od par sto kuna koliko se god možda nekom činilo da je to puno više, ali što se tiče gubitaka mislim da je tu Ivanić jedan koji bi trebao biti primjer drugima jer imati prošle godine znači nekakvih 14%, 14,5 % gubitaka vode ja mislim da je to rezultat u Hrvatskoj kojim se možemo ponositi, a ne samo znači na to tako da mislim da smo s te strane definitivno jedni od boljih poduzeća.

g. Željko Brezovečki – gospodine direktore niste vi došli u ponedjeljak, u ponedjeljak je bio praznik, došli ste u utorak i stavili x sa sprejom, a ja Vam svaki dan onuda prolazim a pogotovo kad se nešto dogodi onda volim vidjeti kada će se to riješiti. Zato sam Vas i pitao zašto 72 sata je prošlo.

g. Vjekoslav Broz – pa ako je bilo od nedjelje do utorka, nije 72 sata, ali dobro,, kažem, a pogotovo ako je bio neradni ponedjeljak. Znači analiza se radi, ako nije preveliko propuštanje znači ne dižu se dežurne službe zato šta sve to košta na kraju treba nešto i odraditi, nego se čeka znači pogodno vrijeme.

g. Marin Grgić – poštovanje, pozdravljam sve nazočne, gospodina predsjednika vijeća i gradonačelnika. Gospodin Brezovečki je pitao za bicikliste, na žalost biciklisti, odnosno bicikli ne podliježu tehničkom pregledu, bicikli su takvi kakvi jesu, mi ne možemo sankcionirati kad bicikl nema svjetlo, kad bicikl nema dobre kočnice ili nešto slično. Vozači trebaju paziti, vozači drugih motornih vozila, trebaju paziti, to piše u Zakonu da su dužni prilagoditi vožnju stanju i uvjetima na cesti i ako netko iskrsne pa i s biciklom. Nemamo baš evidentiranih niti prometnih nesreća gdje su uzrok ili počinitelj biciklisti,a svakako ćemo, naravno u proljeće kad naiđu ljepši dani, kad se bicikli budu više vozili poduzeti radnje ili prevencije kontrole.

Predsjednik Gradskog vijeća – slijedeće pitanje je što se tiče programa „Zaželi“ on je od strane Grada, ali evo izvolite gospođa Bajt da odgovori koliko može na to.

gđa. Ivana Bajt – poštovani, evo što se tiče programa „Zaželi“ GDCK Ivanić-Grad u drugom mjesecu je predalo svu dokumentaciju, u sedmom mjesecu smo pročistili financijski dio koji su od nas zahtijevali i sad čekamo na potpisivanje ugovora. Imamo neka saznanja da bi to moglo biti nakon Nove godine. U program ćemo zaposliti 6 žena plus jednu koordinatoricu i jednu voditeljicu koje će raditi znači dvije godine na ovom programu. Što se tiče gospođe Kalinić, kada odlazi u mirovinu i sve, znači gospođa Kalinić nije zaposlenica Gradskog društva Crvenog križa Ivanić-Grad, ona je naša volonterka i vanjska suradnica, radi na programu za koji Grad ne izdvaja niti jednu lipu, znači radi na programu što nam plaća Ministarstvo. Mi imamo specifične korisnike, dakle ona kod tih korisnika odlazi dvadeset godina i oni su jako zadovoljni s njom i žele da ona i dalje ostane, ne žele nikog drugog zato što ako ćemo mijenjati oni će jednostavno izaći iz programa. A koliko ja znam gospođa Kalinić je stvarno vitalna i pokretna i radi apsolutno jako dobro, ja idem stalno u kontrolu znači na terene tako da je eto to moj odgovor.

Gradonačelnik – evo ja sam samo htio znači informacije radi za program „Zaželi“ se zapravo Grad Ivanić-Grad prijavio dvostruko, odnosno osim Crvenog križa znači prijavili smo se i kao Grad preko naše Razvojne agencije IGRA. Iz kontakata koje imam sa Ministarstvom, evo već je tu spomenula i gospođa naša iz Crvenog križa, doći će prvo na red Crveni križ, znači njima će sredstva biti odobrena početkom iduće godine, a nakon toga u slijedećem valu i još Grad Ivanić-Grad tako da mislim da na tom programu ćemo dobiti čak dvostruko financiranje.

g. Željko Brezovečki – ja se ispričavam, ali htio sam samo pitati ravnateljicu Crvenog križa jel ti volonteri dobivaju naknadu ili oni to rade volonterski onako, ako nam može to samo reći.

Gđa. Ivana Bajt – dakle rekla sam gospođa Kalinić je volonter i vanjski suradnik, u ovom slučaju vanjski suradnik i dobiva naknadu, ali kao volonteri ne dobivaju niti kune.

Gđa. Mirna Češković pozdravljam sve prisutne. Mještane Caginca zanima šta je s energetskom obnovom Društvenog doma u Cagincu. Drugo pitanje šta je sa uvođenjem besplatnog wifi-a za građane u javnim prostorima našeg grada, znači na trgovima, u parkovima, na tržnici te ostalim dijelovima? Prije par dana objavljeni su službeni rezultati Europske komisije o dobitnicima vrijednosnog kupona nakon prvog poziva za dobivanje besplatnih sredstava za uvođenje besplatnog wifi za građane i posjetitelje u javnim prostorima diljem Europe. Iz Hrvatske se na natječaj prijavilo 366 jedinica lokalne samouprave, a 224 su osvojile te kupone. Na popisu nisam našla ime našeg Grada, ali sam našla naše susjedne gradove, Rugvicu, Sveti Ivan Zelinu, Dugo Selo, Čazmu, Sisak te još neke gradove iz Zagrebačke županije. Potpora je bila izdana u obliku vaučera u vrijednosti 15 000 EUR-a po prijavitelju pa me zanima da li smo se prijavili pa nismo dobili ili se uopće nismo prijavili, te napominjem da će Europska komisija do kraja 2019. godine planira održati još tri takva poziva na koje će se moći prijaviti bez obzira da li se prijavilo ili nije i napominjem da su se projekti birali prema redoslijedu podnošenja. Treće pitanje, već je netko od kolega postavio pitanje za tržnicu Maznicu odnosno za popravak krova na tržnici, znači naše OPG-ovce ponovo zanima da li se što poduzelo u međuvremenu. Četvrto pitanje što je sa sanacijom krova na staroj školi u Lijevom Dubrovčaku, da li je to možda u skoroj budućnosti u planu i peto, pošto dolaze hladniji dani, a s time i više padalina, u Breškoj Gredi bi se trebala popraviti autobusna stanica kod Doma, znači najviše ju koriste djeca pa da se ipak malo zaštite ako ništa drugo od padalina, pa eto da li se to može, već dugo stoji strgana vjerojatno već nekoliko puta. Hvala.

Gradonačelnik - evo zahvaljujem na svim postavljenim pitanjima. Što se tiče energetske obnove Doma u samom Cagincu mi smo prijavili na ovaj natječaj Vatrogasnu postrojbu i zgradu Vatrogasne postrojbe, sam Dom u Cagincu nismo iako imamo znači momentalno gotovu dokumentaciju. Što se tiče wifi-a znači upravo sam danas pitao direktora Agencije, prijavili se jesmo, prošli nismo, valjda nismo bili dovoljno brzi jer se išlo po brzini prsta mislim ili tako nešto, možemo još to provjeriti i dodatno tražiti od njega u pisanom obliku, znam da smo još prije 5 mjeseci bili spremni i svu dokumentaciju obavili i to čekali, tako da informacija koju ja imam od strane naše Agencije je da smo se prijavili ali da kao što ste i Vi rekli tako smo i mi iščitavali to i vidjeli smo da nismo unutra. Ono što mogu reći da neovisno o tom vaučeru Grad momentalno je u pregovorima sa nekoliko teleoperatera koji se bave tom problematikom i mislim da jedno vrlo povoljno rješenje imamo, koliko znam, mislim da baš u četvrtak ujutro imamo sastanak sa Optimom koji su uza sad dali najpovoljniju ponudu cijele te priče i nakon toga evo možemo izaći u javnost ali vjerujem da ćemo iduće godine imati tu mogućnost odnosno da ćemo pokriti veći dio grada sa besplatnim internetom, moram reći da u okviru pilot projekta i sad postoji samo je izuzetno spor, u kontekstu nabave video nadzora u gradu dobili smo probno od te tvrtke instalaciju i za besplatni wifi da vidimo na koji način i koliko pokriva. Ono što je u ovim zadnjim razgovorima dobili smo neki bonus od 50%, 50% smanjenje znači troška i to cijena je identična, znači ista bez obzira na koliko lokacija u gradu postavimo znači antene što znači da bi mogli pokriti stvarno veći dio grada na nekoliko lokacija i šire od samoga centra. Razgovori idu u tom smjeru i bez obzira na ovaj vaučer, sa njim ili bez njega znači moj je plan da u idućoj godini to omogućimo našim građanima. Što se tiče krova na tržnici momentalno smo još uvijek u fazi troškovničkoj gdje važemo između dvije opcije znači jedna opcija je sanacija postojećeg krova, uklanjanje razbijenih staklenih ploča i nanovo ugrađivanje novih sa kompletnom sanacijom postojećeg stanja, druga opcija je ugradnja tih polieterskih ploča i promjena kompletnog cijelog krovišta, skidanje stakla ili stavljanje plastike, još se nismo odlučili za koju od te dvije opcije pa ono što će nam biti prihvatljivije ćemo odabrati. Što se tiče problema, znam da je prisutan pogotovo evo u subotu tko je bio na placu, ja mogu reći da se vidi da curi na tim nekim lokacijama i to poprilično i da je ta stvarno sanacija nužna. Znači kad se odlučimo planirat ćemo to, ja se nadam da i to ćemo uspjeti, ovisno sada o troškovniku koji ćemo dobiti za jednu i drugu opciju, da ćemo uspjeti ili to sanirati ili u potpunosti obnoviti. Sanacija krova u Dubrovčaku Lijevom, koliko znam iz nekakvih razgovora mislim da u idućoj godini nije u planu, radovi idu iz onih sredstava za uređivanje društvenih domova, mislim da, koliko mi je sada u glavi, ali nemojte me držati za riječ, nismo u idućoj godini planirali riješiti krovište na Dubrovčaku i Breška Greda stanica uzimam više evo kao jedan Vaš naputak, u tom kontekstu vidjet ćemo sa Komunalnim centrom da se sanira situacija, ako je potrebno da se stanica popravi nema razloga da se ne popravi.

g. Mario Mikulić - lijep pozdrav svim prisutnim i slušateljima Obiteljskog radija Ivanića. Ovo što ste rekli za Brešku Gredu za autobusnu kućicu, primljena je informacija, dobili smo nalog za popravak, evo popravit ćemo što je prije moguće, a i ovo što ste konstatirali da je devastirana dva puta je, obnavljali smo, ali evo biti ćemo uporniji nego ovi što devastiraju.

gđa. Mirna Češković – evo do mene je došla informacija, ne znam, nije provjerena, da li su te autobusne stanice slučajno osigurane s obzirom da se često, ne samo u Gredi nego općenito su često devastirane.

Predsjednik Gradskog vijeća –to ćemo provjeriti pa ćete dobiti odgovor na to pitanje.

g. Stjepan Klak – pozdrav svima kao i slušateljima Radio Ivanića. Moje prvo pitanje bi bilo isto identično sa vijećnicom koja je isto pitanje postavila, naime to je curenje krova na tržnici gdje je stanje doista alarmantno, što ste i Vi gospodine gradonačelniče također konstatirali, pa me zanima u kom vremenu će se izvesti ti radovi, da li je to predmet u programa ni proračuna za iduću godinu, mislim da je stanje toliko alarmantno da zaista treba to što je moguće prije sanirati. Drugo pitanje, zašto na sjednicama Gradskog vijeća ne usvajamo zapisnik sa prethodne sjednice Gradskog vijeća, evo moje dugogodišnje iskustvo je da je to uvijek bilo tako, sada toga više nema, niz, da ne govorim već ni sam ne znam koliko, petnaest, šesnaest godina, evo sada toga više nema usvajanja zapisnika sa prethodne sjednice gdje bi mogli možda ako smo nešto propustili mogli bi vidjeti i ustanoviti. I treće, konstatirao bi na ovoj sjednici Gradskog vijeća gospodine predsjedniče dozvoljavate da se krši Poslovnik o radu Gradskog vijeća da vijećnik ima pravo postavljati pet pitanja pa da isto toliko onda ima određeno vrijeme poslije tih odgovora da može replicirati. Ne može se dozvoliti da poslije svakog odgovora ima replika i da to onda traje ne znam koliko. Evo toliko, točno je Poslovnikom propisano da poslije dobivenih svih odgovora može određeno vrijeme vijećnik replicirati, ne poslije svakog pitanja i onda to traje ne znam koliko.

Predsjednik Gradskog vijeća – hvala kolega, samo moram Vam reći zakasnili ste na usvajanje skraćenog zapisnika sa prethodne sjednice, onda drugo ovo što ste rekli na kraju radi se o replici na odgovor, pa ima pravo reći odmah iza, a ne da onda to sumarno sve skupa odjednom reći. Nije nikakav problem, možemo primijeniti i jedno i drugo pravilo, nikad ne prođe više od dvije minute ukupno na te replike.

g. Stjepan Klak – nisam dobio u materijalima zapisnik od aktualnog sata sa prethodne sjednice Gradskog vijeća. Repliku ima pravo, ali točno određeno vrijeme koje je propisano Poslovnikom, Vi to ne poštujete. Hvala lijepo.

Predsjednik Gradskog vijeća – u izuzetnim situacijama imam pravo produžiti svakome i govor i repliku i bilo koji oblik izražavanja ako je to nužno potrebno, prema tome kolega uzmite Poslovnik Gradskog vijeća malo ga proučite i neće biti nikakvih problema vjerujem.

g. Igor Cepetić – pozdravljam sve prisutne, imam dva pitanja, pretpostavljam da će biti pisani odgovor jer su pitanja malo proširena i vjerojatno se ne mogu dati odmah odgovori. Prvo je vezano za zaposlenost, pa me zanima da li Grad može od HZZ-a dobiti podatak koliko je bilo novozaposlenih na području Grada u ovoj godini, te po kojim granama djelatnosti, ako je to moguće od njih dobiti

Predsjednik Gradskog vijeća –apsolutno, oprostite mogu Vam odmah dati odgovor, to imate u Zavodu za statistiku, evo javite se samo kolegici i pravnici Marini i dobiti ćete apsolutno sve, jedan odgovor, vrlo jednostavno je, dostupno i transparentno svima.

g. Igor Cepetić – evo, pisani odgovor kako sam i rekao. Drugo je vezano za poduzetničku zonu i prodaju zemljišta koja ide putem natječaja zanima me da li kupci izvještavaju Grad o svojim aktivnostima, to jest u kojim su fazama njihovi projekti. Znamo da postoji onaj rok od tri godine, evo iduće godine nekima sredinom godine ističe taj tok pa me zanima da li Grad dobiva te informacije i da li možemo dobiti pisani odgovor u kojim fazama su projekti?

Predsjednik Gradskog vijeća - evo jednostavno, mogu ja isto odgovoriti zato što smo u toku prodaje zemljišta, naime već smo u dva navrata zatražili očitovanje tvrtki koje su kupile građevinsko zemljište u poduzetničkoj zoni, zoni 6. Dobili smo odgovore na ta pitanja pa ćemo Vam ih i proslijediti.

g Krešimir Ceranić – pozdrav svim nazočnima, imam dva pitanja. Prvo pitanje, to je možda i zamolba čak, da li je moguće da za Badnju noć i za doček Nove godine javna rasvjeta bude uključena cijelu noć na području Grada. To pitam iz dva razloga, znači poslije ponoćke ljudi moraju, recimo u Posavskim Bregima moraju po mraku se vraćat kući, a i sa dočeka Nove godine također baš nije se, ono, lijepo baš vraćati u mrklom mraku, a ja mislim da će se sa mnom složiti i načelnik Policije ovdje prisutan, da bi se na taj način i preventivno djelovalo jer puno je naših stanova i kuća bez nadzora dok su ljudi na ponoćki i na dočeku. I drugo pitanje bih imao za gospodina Abramovića, u Opatincu da li je bilo nasipavanja nerazvrstanih cesta makadamom i ako je tko je određivao prioritete?

Gradonačelnik – mogu samo reći da ću se raspitati sa tehničkim službama, možda Abramović to bolje zna, ali uglavnom znam da je moguće znači raditi preinake u tajmingu, ne znam koliko je to moguće za jedan dan ili jednu večer, znam da se mora najaviti ranije i da to nešto i košta, izlazak i prvi i drugi, znači tehnički ne znam, evo ako danas usvojimo ovu situaciju oko javne rasvjete i LED rasvjete mislim da će onda moći raditi i gorjeti cijelo vrijeme pa nećemo imati takvih problema.

g. Tomislav Abramović – sve vas lijepo pozdravljam. Vezano za javnu rasvjetu, evo gradonačelnik je dobro rekao, dakle moramo uputiti zahtjev prema Elektri i evo nema problema tu poslat ćemo dopis jedan i za Božić i za Novu godinu da svijetli praktički cijelo vrijeme. Što se tiče Opatinca dakle, kao i u svim mjesnim odborima, prema zahtjevima MO-a se određuju i prioriteti i onda evo se slaže i količina kamena i ulice popis i evo to je sve više manje odrađeno putem Komunalnog centra tako ako ima nekakav konkretni problem, ove godine je bilo na području Opatinca.

g. Branko Petrinec – pozdravljam sve nazočne. Imam dva pitanja vezana za ceste. Jedno pitanej je ovo kad su u tijeku poljoprivredni radovi i izlazak traktora sa poljoprivrednih sporednih putova koji nisu ni makadam nego su zapravo blato i to iznesu na ceste da li postoji nekakav način, mislim ne očekujem baš sad da se peru ceste redom, ali nekako da se bar na ovim nekakvim kritičnim mjestima, zavojima, križanjima nekako to počisti ili bar upozori ljude koji idu sa polja van na te ceste da se to nekako počisti i riješi. Drugo pitanje, isto vezano za cestu konkretno Donja Poljana, ako sam dobro rekao naziv, a mislim da jesam, znači ova koja ide prema Industrijskoj cesti od Poljane uz Crosco, ona sad je navežena sa strane, bankine su proširene, ali ta cesta je dosta prometna, a stvarno je preuska za odvijanje nekakvog normalnog prometa, pa evo kad bi se to moglo znači riješiti da ona se proširi u nekakav normalni, ajmo reći, profil za normalno odvijanje prometa bez da se mora izlaziti na bankine koje ipak su to samo bankine pa malo malo su to onda sa strane rupe a ne nešto adekvatno za micanje sa strane da bi se auti mogli mimoići.

Gradonačelnik – zahvaljujem se na pitanjima, što se tiče traktora nisam stručnjak za to pitanje, ali mislim da je to obaveza vlasnika vozila i možda čak i za načelnika Policije pitanje, mislim da su oni dužni zapravo očistiti traktore prije nego što izađu na prometnicu i cestu i da su podložni i određenom kažnjavanju. Što se tiče drugog pitanje, znači prometnice, prioriteti i proširivanja, moram reći da smo mi tu u jednoj situaciji gdje dosta toga važemo i dosta toga je u nekim fazama kalkulacije, ispred nas su dva velika projekta, znači to je projekt sanacije kompletne vodovodne mreže, znači 45 km vodovoda u rekonstrukciji, 5 km gradnje novog vodovoda kojih se očekuje početak radova iduće godine, mislim da već negdje u ožujku, travnju će krenuti prvo kopanje, godinu dana nakon toga aglomeracija 270 milijuna izgradnja kompletne kanalizacijske mreže, znači doslovce sve ulice gradske će biti prekopane, znači ukupno kad gledamo to je nekakvih skor šest godina konstantnih radova gdje će dolaziti do, znači mahom kanalizacija prolazi kroz rub samih cesta, gdje će se sve naše ceste devastirati, odnosno znači preko njih će se prekapati, raditi će se nove rekonstrukcije. U tim novim rekonstrukcijama će vjerojatno doći na red sve te prometnice gdje je moguće da se prošire pod znači pojačanim održavanjem tih prometnica da se dobiju širi kolnički trakovi. Momentalno znači za tu prometnicu je vezan povećan promet, možda malo ljude, evo i danas smo to u Gradu opet imali temu oko onih ležećih policajaca na zaobilaznici kod Ininog dvorišta, to je evo sada Odlukom ministra postala državna cesta, mislim da su potpuno neprimjereni, poduzet ćemo s naše strane sve da dođe do nekakve korekcije u tom dijelu, mislim da mahom dosta ljudi to skraćuje i ide na ovu cestu upravo da izbjegne taj dio tako da ćemo nastojati i to napraviti, evo dolazi i sezona znači zimska kada ne znam da li smiju i biti ležeći policajci tako na cesti, mislim da ćemo s time možda kad se nešto uspje tu izdogovarati sanirati odnosno smanjiti količinu prometa na toj cesti, a većina tih naših ulica će zapravo doći u fazu rekonstrukcije u slijedećih sad par godina kad krenu ovi veliki radovi na znači sustavu odvodnje i sustavu vodovodne mreže kada ćemo nastojati sve te prometnice dovesti u adekvatnu rekao bih širinu i stanje za promet.

g. Drago Dianek – pozdravio bih sve prisutne i slušatelje Radio Ivanića. Imam jedno lagano pitanje za gospodina gradonačelnika, da li će biti božićnica?

Grdaonačelnik- evo na prošlom Vijeću smo se isto dotakli tog vječnog pitanja i držim se znači onoga što sam i tada rekao, božićnice će biti, biti će isplaćena na isti način i pod istim kriterijima kako je bilo i do sada, kako je bilo i prošli put, nemojte me držati baš 100% za riječ, ali mislim da će isplate krenuti po našem nekakvom planu sada kakav je mislim da bi to moglo biti 18.12., pa onda 19. I eventualno na sam Badnjak još treći dan tako da svi mogu doći do, penzioneri do svoje božićnice, znači u planu je i biti će isplaćena.

1. **TOČKA**

Gradonačelnik – zahvaljujem se na datoj riječi, biti ću vrlo kratak, mogu reći evo da je u zadnje vrijeme znači dosta i urbanih sredina, i općina i gradova znači krenulo u iskorištavanje mogućnosti zamjene javne rasvjete po europskom modelu. Grad Ivanić-Grad je sa Zagrebačkom županijom krenuo u izradu studije energetskog stanja u samom gradu koju je naručila REGE-a, to smo dobili znači u suradnji sa Županijom. Nakon toga smo krenuli u izradu evo glavnog projekta. Izrađivač je ovdje, također nakon toga temeljem znači glavnog projekta u javnu nabavu, ovdje je evo i tvrtka, pripadnici tvrtke koji su proveli javnu nabavu. Zapravo mogu reći da je ispred nas rekao bih jedna opcija koja se pokazala u razmatranju postojeće tri mogućnosti za Grad najpovoljnija, znači riječ je o ESCO modelu o kojem ću evo predati riječ i projektantima i nakon toga tvrtki koja je provodila javnu nabavu da nas izvijesti i o jednom i o drugom modelu. Za Grad Ivanić-Grad mislim da je to dobra opcija, u kontaktima smo kontaktirali puno sredina gdje se to već provelo, najviše mogu reći da smo sa Gradom Čakovcem bili u kontaktima, da smo u velikoj mjeri preuzeli i njihov ugovor koji je vrlo sličan ovom našem, gotovo 99% se poklapamo, njihova iskustva smo isto koristili i mislim da ovim izlaganjima ćemo nastojati svima vama pojasniti model, situaciju, prihvatljivost i ukoliko se složimo da je to ono u što bi trebali uči znači za četiri mjeseca bismo trebali dobiti potpuno novu rasvjetu u gradu Ivanić-Gradu, znači LED rasvjetu, manje će trošiti. Trošak za sami Grad i gradski proračun neće biti ništa veći, a kompletno nova rasvjeta koja će zadovoljiti sve moderne standarde sa mogućnostima nadogradnje i raznoraznim mogućnostima utjecaja i na intenzitet svjetla, količinu svjetla, rasprostranjenost. Mislim da se radi o dobrom projektu, ali evo imat ćete prilike sada i ćuti i postaviti pitanja nakon toga da razjasnimo eventualno neke nejasnoće, pozivam vas da svi zajedno evo poslušamo izlaganje.

g. Stjepan ? - sudjelovao sam u izradi ovog projekta i prezentirat ću vam projekat sa analizama i šta je obuhvaćeno projektom.. Prvo bih naveo da je energetski pregled izrađen od strane REGE koji je korišten kao baza podataka, zahvaljujem se Gradu što nam je predložio energetski pregled, pregled je izvrsno napravljen tako da smo uspjeli, u konačnici je Grad dobio puno manje troškove projektiranja jer se nisu morale nekakve stvari duplo raditi na terenu tako da još jednom zahvaljujem. Postojeći sustav javne rasvjete čine stvarno zastarjele lampe koje su više od trideset godina stare i to je jednostavno više neučinkovito, pitanje je zapravo i kakva je kvaliteta svjetlosti koja izlazi iz tih lampi. To su uglavnom nekakve visokotlačne materije, živine žarulje i to su zapravo (prikazano je na slici) TEP Gamalux, OGŽK, Siteco i Magistrala. U pravilu to je trenutno stanje u gradu. Ovim projektom koji smo napravili raditi će se zamjena oko 3037 svjetiljki, prema izračunima električne energije iz glavnog projekta, moram napomenuti da je ovo rađeno 2016. godine potrošnja je 1.530.170 kWh, odnosno nekakvih 1.009.000,00 kn s PDV-om, a prema računima za razdoblje od godinu dana energija bi se, došlo bi do smanjenja i bilo bi 1.327.735 kWh, odnosno 874.000,00 kn uštede ukupna instalirana snaga sustava je oko 380 kW. Postojeće neučinkovite svjetiljke ovdje bi se zamijenile sa novim LED svjetiljkama koje imaju veliku efikasnost, smanjenje potrošnje električne energije, za manji utrošak električne energije dobije se bolji svjetlosni tok i ujedno s tim i smanjuje se emisija stakleničkih plinova, smanjenje troškova električne energije i održavanja naravno jer sustavi LED žarulja ne zahtijevaju veliko održavanje osim čišćenja i eventualno nekakvih tvorničkih grešaka, otklanjanja kvarova na nekakvim lampama. Ovdje je znači sva rasvjeta koja se bude mijenjala znači rađeni su svi proračuni za sve geometrije ceste tako da u pravilu postojeća rasvjeta u dosta slučajeva ne zadovoljava uopće nekakve svjetlotehničke proračune tako da i sama ušteda električne energije na nekim područjima će biti nešto možda manja, ali uz uvjet da trenutno instalirana rasvjeta zapravo ne zadovoljava uvjete tako da je prometna sigurnost ugrožena na tim područjima. Zaštita od svjetlosnog onečišćenja zato što nove LED svjetiljke su dosta usmjerene, ne razbacuju nepotrebno svjetlosni tok u prirodu i naravno ekološki su prihvatljivije. Kod samog projektiranja odabrali smo, znači nismo htjeli pogodovati nikakvom proizvođaču, ali smo htjeli isprojektirati rasvjetu koja je renomiranih proizvođača koja tvornica garantira za njihovu kvalitetu i daje jamstvo koje je deset godina. Imamo tri proizvođača koja su trenutno u pravilu najzastupljenija i najbolji proizvođači na tržištu, to su Schreder, Philips i Thorn. Prikazane su svjetiljke i odabrano je da bude toplija svjetlost 3000K, znači to je još jedna stvar koja će građanima Ivanić-Grada osigurati malo kvalitetnije svjetlo, jer 4000 i više kelvina je svjetlost koja nije dobra za ljudsko zdravlje tako da smo išli na taj nešto malo manje je učinkovita, kada je na 4000K onda treba nešto malo manje vati, ali opet je to bio balans između ugodnosti i grada, gradskih ulica tako da smo odabrali taj. Ovdje sada imamo jednu tablicu koja je trenutno instalirana snaga od 380 kW, nakon rekonstrukcije snaga bi bila ukupno nekakvih 128 kW što je ušteda od nekakvih 250 kW. Godišnja potrošnja električne energije iznosi 1.324.735 kWh što je oko 870.000,00 kn, nakon rekonstrukcije bi to bilo nekakvih 506.000.00 ili otprilike nekakvih 330.000,00 kn potrošnja električne energije i godišnja ušteda je, samo na energiji bi se moglo otprilike zaokružiti na nekakvih 818.000,00 kn. Ovdje sad imamo tablicu, u prvoj tablici sa lijeve strane nije uzeto uz obzir održavanje dok je u desnoj tablici uzeto u obzir i održavanje javne rasvjete, jer sa starom rasvjetom skroz imate nekakvih aktivnosti koje se moraju raditi, od zamjene žarulja, prigušnica i to je već stara oprema. Ovdje vidite da su godišnji troškovi samo električne energije oko 870.000,00 kn, a sa održavanjem je to 1.300.000,00 kn. Ovo je opet sve rađeno iz razdoblja 2016. godine. Sada ovdje prikazani rezultat je nekakvih 900.000,00 kn moguće uštede koje se mogu ostvariti zamjenom nove učinkovite LED rasvjete. Vrijednost investicije je ovdje navedena nekakvih 7.500.000,00 kn i povrat investicije od 8,3 godine. Ovo nije znači rađen je projekt, cijena ove investicije je znači bez nekakvih financijskih troškova, ESCO model gradonačelnik je spominjao, to su naravno nekakvi troškovi koji nisu ovdje uključivani, ovo je samo tehnički projekt i naravno rađena je tehno ekonomska analiza, ali nisu uključivani znači projekt se nije bavio nekakvim ekonomskim sufinanciranjima i tim stvarima. Sada trenutno smo dobili u komunikaciji da u 2018. je ukupan trošak električne energije i održavanja nekakvih 1.440.000,00 kn godišnje, a po saznanjima nekakvim iz javne objave smo dobili nekakvu informaciju da bi godišnji nekakvi troškovi zamjene bilo nekakvih oko 1.000.000,00 kn i ako uzmemo u obzir da je potrošnja električne energije nekakvih 350.000,00 kn znači vi u ovom trenutku možete računati da će se apsolutno svi troškovi zamjene rasvjete pokriti kroz uštedu i još će PDV biti će drugačije, biti će 18% ne 25% na električnu energiju. Kroz nekakve, kažem nisam financijski stručnjak, ali uštede će još biti nekakve, Gradu će još ostati sredstava u cijeloj ovoj priči. Sa tehničke strane izvođenje traje četiri mjeseca, to je nekakav plan koji smo mi napravili po količini rasvjetnih mjesta i obuhvatu koji treba odraditi i u pravilu sve skupa ako se provede kako bi trebalo u svibnju 2019. bi bio nekakvi primopredajni zapisnik i kompletna rasvjeta znači bi mogla biti odrađena. Još je jedan slajd prednosti LED rasvjete, svi znamo da je to već dosta gradova napravilo, da je to nekakva budućnost koja i kroz zaštitu okoliša, ugodniji život građana znači je osiguran sa ovom rasvjetom.

Predsjednik Gradskog vijeća – ja bih još, da upotpunimo sliku, pozvao gospođu Ivu Šuler, tvrtku koja je vršila provedbu natječaja pa da nas malo uvede kroz znači samo postupak i upravo brojke koje su interesantne svima nama.

gđa. Iva Šuler – mi smo provodili u ime naručitelja Grada Ivanić-Grada postupak javne nabave za nabavu ove modernizacije javne rasvjete. Proveden je otvoreni postupak javne nabave sukladno važećem Zakonu o javnoj nabavi i podzakonskim aktima objavom u elektroničkom oglasniku javne nabave RH. Do isteka roka za dostavu ponuda pravodobno su zaprimljene dvije ponude, bila je ponuda zajednice ponuditelja Resalta iz Slovenije i LED elektronika i druga ponuda je bila ponuda zajednice ponuditelja Elos i Elektrocentar Petek. Ponuda zajednice ponuditelja Resalta i LED elektronika bila je odbijena kao neprihvatljiva ponuda iz razloga što ponuditelj nije dokazao sposobnost i svjetiljke koje je ponudio nisu sa tehničke strane udovoljavale zahtjevima naručitelja tako da sukladno Zakonu bila je obveza odbiti predmetnu ponudu. Druga je ponuda udovoljila svim zahtjevima koji su bili zadani u postupku, dokazala sposobnost, da ne postoje osnove za isključenje, te kao takva ocijenjena kao najpovoljnija ponuda. Donesena je Odluka o odabiru i pripadajući Zapisnik gdje je sve detaljno obrazloženo, razlozi odbijanja ove jedne ponude i razlozi odabira ove druge. Svi dokumenti su javno dostupni na stranicama elektroničkog oglasnika javne nabave RH svima vama tako da tko god želi može javno pogledati sve dokumente koji se tiču samog postupka analize i eto sada smo u fazi da prošli su oni zakonski rokovi za žalbu i rok mirovanja u kojem naručitelj ne smije potpisati ugovor, žalbe na odgovor nije bilo tako da su se ostvarili svi uvjeti za potpisivanje predmetnog ugovora. Nakon što ugovor i ako Grad dobije suglasnost Ugovor će biti javno objavljen u elektroničkom oglasniku također javno i transparentno i to je to što bih ja rekla trenutno o postupku javne nabave, ako nekog i zanima detaljnije na kažem i na stranicama Narodnih novina sve je javno i dostupno, a možete si svi malo detaljno pogledati ako koga zanima.

g. Lovorko Matković – pozdrav svima, ja bih postavio jedno pitanje gospodinu Stjepanu. Vi ste snimili situaciju kakva je sada trenutno kod nas u gradu, mene sad interesira vi ćete mijenjati, LED lampe ćete stavljati na postojeće stupove. Negdje u nekim ulicama ni te lampe neće napraviti svjetlo da će biti sigurno, kako ste rekli sami za sada je neadekvatna rasvjeta negdje tehnički nije ni u redu. Imamo recimo primjera gdje su recimo stupovi tri metra u zelenoj površini, pa je parkiralište, pa cijela cesta, pa parkiralište i onda nogostup. Znači rasvjeta je kompletno sa druge strane nogostupa, to baš nije nešto tehnički OK, pa mene interesira da li ćete vi u toj zamjeni sugerirati Gradu gdje treba on popraviti nešto da bi bilo učinkovito i bolje, kroz neko vrijeme da se to napravi na nekim ulicama, na nekim raskršćima, oko škole, oko vrtića, oko dvorane i tako nešto. Hvala.

g. Stjepan – ovaj projekt je dostupan, ja vjerujem da gradonačelnik i tehnička služba ima projekt, LED rasvjeta i danas u usporedbi sa starom tehnologijom omogućuje tako da se može odabrati optika koja ima puno širi kut svjetlosti i horizontalno i vertikalno. Tako da su se maksimalno svi proračuni koji su rađeni su rađeni na nekakvom optimalnom zadovoljavanju tih nekakvih lokacija. Naravno da je tu bilo i tih kritičnih, napravilo se maksimalno što se moglo napraviti pa moguće da nisu prometnice koje, ovaj dosta ima ulica, glavne prometnice koje su ono gdje je potrebna baš sigurnost prometa to je naravno sve u stopostotnom zadovoljeno, a ulice su maksimalno napravljene koliko su bile moguće. Naravno da Grad neće stati sigurno u izgradnji nove rasvjete jer niti jedan grad nema kompletno izgrađenu koliko bi mogao imati, ali sa ovim nekakvim postupkom ćete već moći nešto dodatno ulagati. Naravno da će se u suradnji sa Gradom moći tako nekakve opcije riješiti.

g. Krešimir Malec – pozdravljam ovaj projekt, hvale je vrijedan. Obzirom, evo dobio sam informaciju da je na primjeru Grada Čakovca preuzet ovaj ugovor, samo možda dvije ili tri stvari koje se odnose eventualno oko zaštite Grada za ispunjenje ugovora. S obzirom da ste vi bili projektant, vezano je za tu u točci 5.4 odnosno 5.4.1. i 5.4.2. se navodi da je prezentirana dokumentacija o nabavi, s obzirom da ju mi nismo imali, to je jako bitno s obzirom da što god nije bilo isprojektirano ide na naš trošak, dužni smo ga ili sami onda kroz točku 5.4.2. izvršiti sanaciju toga ili će taj izvođač koji je tu, znači vrlo nam je bila bitna tu projektna dokumentacija šta je išlo u nabavu, dokumentaciju javne nabave. Samo upozoravam obično ako nije do u detalje kroz projektnu dokumentaciju i dokumentaciju nadmetanja navedeno točno na šta se odnosi, izmjena, zamjena, popravak, instaliranje i tako dalje, nova instalacija, znači to će nam doći sve na teret. Znači evo to je prva stvar. Nadzor nam je ugovoren ili nije još natječaj raspisan, tu predlažem isto tako da vodimo računa kad odabiremo nadzor da imamo visoke kriterije, dobro je uvijek to da je i neki treći, odnosno treći pravni subjekt, treća osoba, koja još bolje vidi i od projektanta, da nije samo projektantski nadzor nego da imamo i ovaj stručni nadzor kako bi bilo sve u skladu sa ugovornim odredbama, i vezano sad za ova jamstva evo gospođa je tu rekla ako nas šta interesira, interesira me što je bilo u natječaju što se tiče jamstava plaćanja za uredno ispunjenje ugovornih obveza i za uredno ispunjenje ugovornih obveza u obliku zadužnice vrijednosti milijun kuna i 10% isto tako zadužnice s obzirom da govorimo o roku od 14 godina, tko živ tko mrtav za 14 godina, znate i sami da zadužnica je naplativa isključivo ako je tvrtka solventna. U ovom slučaju sam pristalica garancije banke s obzirom da to su ovo dvije tvrtke renomirane, tvrtke koje su dobile na natječaju, ako je sad još to moguće, ne znam šta je bilo u natječajnoj dokumentaciji, zadužnica ili garancija banke, da idemo na garanciju banke. Zadužnica je bila. Ne znam čime ste se rukovodili kad ste išli to, vjerujte da taj trošak bi bio prebačen u ovu ponuđenu cijenu, znači ne bi bio trošak poduzetnika nego bi ga mi u konačnici platili, a imali bi stopostotnu garanciju.

Gradonačelnik – ovdje mogu odgovoriti da su zapravo kao garancija su dogovorene dvije zadužnice, jedna zadužnica za izvršenje posla u roku od 4 mjeseca i druga znači zadužnica na rok. Rok je na kraju ispao kroz nabavu nije 14 godina nego 10 godina i 6 mjeseci što je znači u nabavi smanjeno zapravo na kraći rok. Ono što mi se čini dobro iz cijele te priče, mi smo to stvarno proučavali isto sada već danima nad time sjedimo, to je da ono što je dobro je što je osim same garancije izvođača znači u cijelom tom periodu imamo i garanciju proizvođača lampi, znači na 10 godina, što znači da i proizvođač nam garantira za kvalitetu lampi i mislim da realno s obzirom da su lampe ovdje, da su lampe naše i ako dođe do nekakvih odstupanja one i dalje ostaju, rekao bih, naše. Što se tiče nekakve mogućnosti koja je ovdje isto dobra to je da se zapravo isporučitelj obvezuje da će biti ostvarena ta ušteda, ukoliko ona eventualno ne bude ostvarena mi nismo dužni platiti ništa, znači time nam je još jedna rekao bih zaštitna klauzula, evo to je nekakav sistem, možda da je nešto drugo možda bi bilo i bolje, ali sad je tako kako je, znači definitivno imamo zaštitu na ovaj način i iz svega isčitavanja i nekakvih stvari koje su se mogle desiti mislim da smo mi od početka inzistirali da dobijemo upravo kvalitetne lampe i da dobijemo s obzirom da imamo jedno negativno iskustvo ja bih rekao upravo sa lampama i dugovječnosti nekih lampi koje smo prije stavljali u gradu i da su to uglavnom firme i tvrtke koje garantiraju za svoje lampe koje su već na tržištu dugi niz desetljeća rekao bih, i najkvalitetnije moguće lampe koje nam garantiraju da do takvoga nečega neće doći, ali ovo je odgovor na Vaše pitanje da sredstva garancije će biti zadužnice.

Prije pristupanja glasovanju utvrđeno je kako je na sjednici Gradskog vijeća prisutno 16 vijećnika.

Provedenim glasovanjem konstatirano je kako je sa 16 glasova za usvojen

**ZAKLJUČAK**

**o davanju suglasnosti na zaključenje Ugovora o energetskom učinku**

Zaključak prileži zapisniku i čini njegov sastavni dio.

Napomena: Zaključak je u istovjetnom tekstu usvojen na sjednici Gradskog vijeća, a vijećnicima je dostavljen u materijalima za sjednicu Gradskog vijeća.

1. **TOČKA**

g. Marin Grgić – poštovanje još jednom i pozdrav svima prisutnima. Ja ću ukratko iznesti, a i dobili ste Izvješće o stanju sigurnosti na području Grada Ivanić-Grada odnosno područja koje pokriva Policijska postaja Ivanić-Grad od siječnja do studenog 2018. godine. Ukratko ono što je najosnovnije to je pregled kaznenih djela, odnosno u ovih 11 mjeseci na području grada zabilježeno je 150 kaznenih djela, odnosno 102 kaznena djela u samom Ivanić-Gradu. To su kaznena djela koja se progone po službenoj dužnosti. Od tih 150 kaznenih djela razriješili smo, uspjeli naći počinitelja za 70 kaznenih djela što je nekih 47%. Za usporedbu, za kaznena djela po službenoj dužnosti imam podatke iz drugih postaja tzv. prstena PU Zagrebačke pa tako vam mogu pročitati ukratko da je PP Velika Gorica na svom području zabilježila u istom periodu 482 kaznena djela, PP Zaprešić 336 kaznenih djela, PP Dugo Selo 157 kaznenih djela, PP Jastrebarsko 232 kaznena djela, PP Samobor 203 kaznena djela, PP Vrbovec 228 i PP Sveti Ivan Zelina 109n kaznenih djela. To su policijske postaje koje se recimo mogu uspoređivati sa PP Ivanić-Grad. Iz ovih podataka je vidljivo da je jedino PP Sveti Ivan Zelina zabilježila manje kaznenih djela, a što je i jasno jer je puno manji teren, puno manje stanovnika stanuje na tom području. Na području samog Ivanić-Grada zabilježili smo 1'2 kaznena djela, otkrili smo 48 počinitelja što je nekakvih 47% kaznenih djela. Najučestalija i najznačajnija kaznena djela na području našem koje mi pokrivamo, a što muči i sve građane i vas ovdje prisutne, su teške krađe, odnosno provale. Od tih provala problem su provale u kuće i stanove. Na žalost to su kaznena djela za koja se teško pronalazi počinitelj, odnosno vrlo je teško na mjestu događaja prilikom provođenja izvidnih i dokaznih radnji pronaći tragove koji bi doveli do počinitelja. Naravno mi indicije uvijek nekakve imamo, međutim indicije su mali stupanj vjerojatnosti da bi se na osnovu njih moglo nekoga, što se Policije tiče, prijaviti, a pogotovo što se tužiteljstva tiče da bi tužili i završilo na sudu. Imam podatke još što se tiče provala u kuće isto na području prstena PU Zagrebačke, odnosno kuće i stanove, tako isto na području PP Velike Gorice u istom periodu je evidentirano 58 provala, na našem području su evidentirane 22 provale u stanove i kuće od čega su dvije samo razriješene ili to je nekakvih 9%, na području PP Zaprešić je 59, na području PP Dugo Selo 26 provala u stanove i kuće, na području PP Jastrebarsko 23, na području PP Samobor 43, na području PP Vrbovec 31 i opet Sveti Ivan Zelina 17, znači jedino Sveti Ivan Zelina ima 5 provala manje nego mi svi ostali koje se mogu mjeriti sa PP Ivanić-Grad i uglavnom imaju više takvih provala i kod sviju je isti problem, problem male otkrivenosti počinitelja kaznenih djela. Naravno da mi, s obzirom na to da su to takva kaznena djela na nekakav način uznemiruju javnost, mi provodimo neke mjere. Jedna od osnovnih mjera je obilazak područja. Imamo zabilježenih 4 provale u stanove, pa smo i to pojačali obilazak i od strane kontakt policije koji obilaze zgrade na našem području, koji stupaju u kontakt sa predstavnicima stanara, upozoravaju na samozaštitno ponašanje. Vjerujem da će to dovesti do smanjenja tog vida kriminaliteta. Problem je taj da građani ne zaključavaju ulaze u haustore. Naravno komocija je ući i proći i ne zaključati, ali na žalost moramo se držati nekakvih pravila. Postoje, dali smo i na Radio Ivanić, postoje neke stvari koje preveniraju te provale u domove, odnosno stanove i kuće, uglavnom su da se ostavi nekakvo svjetlo predvečer ako se izlazi, napušta stan za kratko vrijeme, da se susjedima bude dobar, da se susjedu kaže da se neće biti u stanu sat, dva, tri vremena da susjed koji put pogleda i još x takvih stvari. Naravno imamo problem prilikom izvida, obavljanja razgovora, prikupljanja obavijesti ne možemo doći informacije, do obavijesti da je netko nekoga vidio, da je netko zamijetio nešto sumnjivo u vrijeme prije počinjenja, za vrijeme počinjenja i odmah nakon počinjenja kaznenog djela. Vezano na kaznena djela iz domene prekršaja u 11 mjeseci 2018. godine na području Grada Ivanić-Grada zabilježeno je 23 prekršaja iz Zakona o zaštiti od narušavanja javnog reda i mira, što je za nekakvih 34% manje 2017. godine kada je bilo 35 takvih prekršaja. Prekršaj nasilja u obitelji u 2018. godini samo evidentirali 13 takvih prekršaja, 2017. godine 11, znači za 2 prekršaja imamo povećanje. Moram napomenuti da od tih 13 prekršaja su 3 ozbiljnija prekršaja, 10 drugih prekršaja, jesu prekršaji ali ne bih ih stavio u grupu ozbiljnih prekršaja. Imamo 4 prekršaja iz Zakona o zloupotrebi opojnih droga, to se uglavnom radi o pronalasku lakih droga, odnosno tzv. ulična redukcija, prilikom kontrola joint pronađemo i sankcioniramo. Što se tiče sigurnosti cestovnog prometa 2018. godine na području PP Ivanić-Grad evidentirali smo 116 prometnih nesreća, mogu za usporedbu reći da je PU Zagrebačka za to vrijeme imala 6396 prometnih nesreća. Na naše, području nesreće najgoreg oblika sa poginulim osobama, imali smo jednu takvu prometnu nesreću, jednu poginulu osobu, na žalost PU Zagrebačka je za ovo vrijeme prošlih 11 mjeseci imala 44 prometne nesreće, odnosno 44 poginule osobe u prometnim nesrećama. Imam i podatak u RH je 267 poginulih osoba u prometnim nesrećama. Radimo na preveniranju prometa, prometnih prekršaja, naravno da bi se smanjio broj prometnih nesreća sa težim posljedicama, pogotovo sa poginulim osobama. Jedan poginuli na području PP Ivanić-Grad je kao broj malo, ali nije trebao biti ni taj jedan poginuli. Da li ćemo do kraja godine ostati na tom broju ja vjerujem da hoćemo i nadam se da će slijedeću godinu biti nula. Poduzet ćemo sve što je u našoj moći da se u prometu stanje poboljša maksimalno koliko se može poboljšati. Iz svega navedenog ja bih zaključio i mislim da ću s pravom zaključiti da je stanje sigurnosti na području koje pokriva PP Ivanić-Grad, a to naravno znači i u samom gradu Ivanić-Gradu zadovoljavajuće i da će tako i ostati, da ćemo sve napraviti da u idućem razdoblju isto tako bude.

Konstatirano je kako je izvješće načelnika Policijske postaje Ivanić-Grad primljeno na znanje te se donosi sljedeći

**ZAKLJUČAK**

**o prihvaćanju informacije o stanju sigurnosti na području Grada Ivanić-Grada**

**od siječnja do studenog 2018. godine**

Zaključak prileži zapisniku i čini njegov sastavni dio.

Napomena: Zaključak je u istovjetnom tekstu usvojen na sjednici Gradskog vijeća, a vijećnicima je dostavljen u materijalima za sjednicu Gradskog vijeća.

**4. TOČKA**

gđa. Marina Radočaj Šajnović – prezentirat ću vam financijsko izvješće za 2017. godinu. Prenesena vrtijednost dugotrajne imovina je iz 2016. godine i iznosi 58.710,06 kn, vrijednost nabavljene imovine u 2017. godini iznosi 596.514,00 kn od čega je iznos od 6.577,00 kn uredske imovine, 7.387,00 kn računalne opreme, te 11.050,00 kn inventar ustanove. Dječji vrtić Roda i Zagrebačka banka dana 23.12.2016. godine sklopili su Ugovor o dugoročnom investicijskom kreditu u iznosu od 571.500,00 kn. Obveza otplate kredita započela je dana 1.3.2017. godine, a datum zatvaranja kredita je 1.2.2027. godine. Mjesečni iznos anuiteta iznosi 6.402,38 kn. Investicijski kredit odnosi se na ulaganje u tuđu imovinu radi upotrebe. Osnivač Dječjeg vrtića Roda Maja Rodić Škondro prije otvaranja vrtića sklopila je Ugovor o dugoročnom investicijskom kreditu između sebe osobno i Zagrebačke banke zbog ulaganja u nekretninu u najmu kako bi se opremio vrtić te doveo u stanje koje je bilo potrebno za otvaranje vrtića. Dječji vrtić Roda u 2016. godini poslovao je pozitivno te je ustanova 2017. godine bila u mogućnosti preuzeti otplatu kredita od osnivača. Ugovoreni kredit financijski je knjižen na dugoročnu obvezu vrtića, te na ulaganje u tuđu imovinu, odnosno dugotrajnu imovinu. Stoga ukupna vrijednost nabavljene dugotrajne imovine u 2017. godini iznosi 596.514,00 kn. Amortizacija za 2017. godinu nije obračunata jer bi trošak amortizacije doveo Dječji vrtić Roda u negativno poslovanje, pa vrijednost dugotrajne imovine na dan 31.12.2017. godine iznosi 655.224,06 kn. Ukupni troškovi Dječjeg vrtića Roda u 2017. godini iznose 936.836,93 kn od čega su najveća stavka neto plaće te putni troškovi zaposlenih u iznosu od 294.324,62 kn, troškovi doprinosa i poreza na i iz plaće u iznosu od 122.218,01 kn, dakle ukupni trošak zaposlenih u 2017. godini iznosi 416.542,63 kn, trošak prehrane u iznosu od 106.777,20 kn, režijski troškovi 33.750,73 kn. troškovi edukacije zaposlenih 22.765,57 kn, te troškovi kamata na kredit u iznosu od 29.204,99 kn, ostali troškovi odnose se na tekuće troškove usluga i materijala za održavanje, najam i porez, intelektualne usluge, troškove osiguranja, te ostale troškove potrebne za održavanje i funkcioniranje vrtića, to su zaštita na radu i zaštita od požara. Ukupni prihod od roditelja iznosi 395.924,19 kn od čega nije naplaćeno 4.607,50 kn te za ta dugovanja nisu dobivena ni sredstva za subvenciju od Grada zaključno sa 31.12.2017. godine. Ukupni prihodi od subvencija Grada Ivanić-Grada i općina iznose 520.525,00 kn od čega subvencija Grada Ivanić-Grada iznosi 447.990,00 kn, Općine Brckovljani 10.200,00 kn te Općine Kloštar Ivanić 62.335,00 kn. Prihod od državnih potpora za nabavu osnovnih sredstava iznosi 21.504,92 kn, ostali prihodi odnose se na prihode od otpisa te kamata. Ukupni prihodi za 2017. godinu iznose 943.604,35 kn, a ukupni troškovi 936.836,93 kn iz čega proizlazi pozitivno poslovanje u iznosu od 6.767,42 kn. S obzirom na ulaganje u zaposlene preko edukacija koje je porezna olakšica proizlazi porezna obveza za 2017. godinu u iznosu od 1,38 kn, dobitak poslije oporezivanja za 2017. godinu iznosi 6.766,04 kn. Dobitak iz prethodnih godina iznosi 70.569,73 kn, a gubitak iz prve godine poslovanja iznosi 25.902,62 kn. Preostala dobit poslovanja iznosi 44.667,11 kn, dodajući dobitak iz 2017. godine ukupna zadržana dobit iznosi 51.433,15 kn. Kroz 2017. godinu Dječji vrtić Roda potvrdio je status tolerantnog vrtića, ostvario suradnju sa Udrugom Društvo afrikanaca u Hrvatskoj, prvi put smo izlagali na međunarodnom stručnom skupu u sklopu projekta Say hello to the world i predstavili naš grad Ivanić-Grad. U Zborniku radova u mjesecu lipnju izašao je naš stručni referat na temu Moj vrtić i suradnja sa lokalnom zajednicom, u mjesecu listopadu tri djelatnice posjetile su internacionalni centar Loris Mallaguzzi i Reggio Emilija, posjetilo nas je predstavništvo ambasade Litve koje nam je bilo projektni partner, a i partneri i predstavnici Grada Ivanić-Grada za projekt Living streets. Organizirali smo edukativna predavanja za korisnike usluga i sve zainteresirane na temu Odgoj bez vike i Dosljednost u odgoju u suradnji sa gospođom Anitom Vadas i u mjesecu lipnju Kreativni centar Košnica sa temom Odgoj srcem. Od samog osnivanja ustanove u našoj organizaciju predavanju su održali i dr. Ranko Rajović, gospođa Irena Orlović i gospođa Tatjana Đurković iz Centra Roventus. Zahvaljujemo na prepoznatom interesu za smještajem djece u vrtiće drugih osnivača.

Prije pristupanja glasovanju utvrđeno je kako je na sjednici Gradskog vijeća prisutno 16 vijećnika.

Provedenim glasovanjem konstatirano je kako je sa 16 glasova za usvojen

**ZAKLJUČAK**

**o prihvaćanju Financijskog izvješća i Izvješća o poslovanju Dječjeg vrtića Roda**

**za 2017. godinu**

Zaključak prileži zapisniku i čini njegov sastavni dio.

Napomena: Zaključak je u istovjetnom tekstu usvojen na sjednici Gradskog vijeća, a vijećnicima je dostavljen u materijalima za sjednicu Gradskog vijeća.

**5. TOČKA**

gđa. Ivana Bajt – što se tiče 2017. godine GDCK realiziralo je svoje zadatke temeljem Zakona o Hrvatskom crvenom križu, Pravilima i strategijama Gradskog društva i to kroz Klub mladih HCK Dabar terenske jedinice, Klub osoba s invaliditetom Duga, Klub osoba s dijabetesom Za bolji život, Centar za djecu, mlade i obitelj, humanitarne programe pomoć i njegu u kući, dostavu hrane, zaštitu i spašavanje. Što se tiče članstva od 1534 članova njih 403 u 2017. godini volontirali su ukupno 9360 sati na različitim aktivnostima. Naše velike akcije dobrovoljnog darivanja krvi plan je bio prikupiti 1100 doza, prikupili smo 1442 od čega 57 darivatelja koji su prvi puta dali krv, evo od tih 1442 doze na području Grada Ivanić-Grada i Graberja Ivanićkog prikupljeno je 945 doza, od čega 40 prvi puta, znači 57 ukupno na kompletnom otoku Ivaniću i 40 na području Ivanić-Grada to je jako lijepa brojka i jako je lijepo što se mladi odazivaju na ove akcije. Nakon nekoliko godina pauze ponovno su organizirani i 15. Sportski susreti dobrovoljnih darivatelja krvi u Zaprešiću, s našeg područja išlo je 24 dobrovoljna darivatelja i osvojili su nagrade, dakle 2. mjesto žene u potezanju konopa, 3. mjesto muški u potezanju konopa, 2. mjesto u šahu i bili su svi jako veseli. Što se tiče 25. listopada na području Ivanić-Grada je bila dodjela zahvalnica i to za 79 darivatelja, a oni koji su višestruki bili to je Zagrebačka županija u Vrbovcu organizirala za 32 darivatelja krvi. Centar za obitelj je uvijek tu, Savjetovalište za prevenciju ovisnosti tijekom 2017. je imalo jednog klijenta, a Savjetovalište za djecu, mlade i obitelj ukupno 15 klijenata, znači oni su odradili 449 sati savjetodavnog rada uključujući i 15 sati supervizijskih sastanaka. Savjetovalište logoped bilo je u trajanju od devet mjeseci jer je nakon toga Grad iznašao rješenje da se logoped zaposli u Dječjem vrtiću, ukupno je odrađeno 1111 sati, za pisanje mišljenja 342 sata rada, 52 pregleda i terapiju je završilo 37 djece. Klub osoba s invaliditetom Duga oni se već tradicionalno svaki četvrtak druže u našoj kučici, odradili su 32 radionice i susreta, kazališna skupina je odradila 6 proba sa svojim predstavama i oni su sudjelovali na Festivalu jednakih mogućnosti na INKAZ-u. Preko Grada Ivanić-Grada, znači on je financirao ljetovanje za 5 osoba s invaliditetom. Uništavanje ambrozije, znači tiskali smo mnogobrojne različite letke, bookmarke, majice koje smo podijelili po osnovnim školama na našem području. U vrtićima i osnovnim školama su odrađene i radionice. Higijenski minimum bilo je 8 tečajeva sa 181 polaznikom, prva pomoć za vozače 6 tečaja sa 91 kandidatom i 5 ekipa sa 30 članova osposobljeno mladih za prvu pomoć. Klub osoba s dijabetesom Za bolji život oni svakog mjeseca besplatno mjere šećer i tlak na 4 lokacije, organizirali su i 6 stručnih predavanja, idu na izlete, druže se sa drugim udrugama i rade na svim našim sajmovima prezentiraju svoje radove. Svjetski dan prve pomoći organiziran je 9. rujna, u Srednjoj školi Ivan Švear provedene su edukativne radionice o provođenju prve pomoći, a u Novom Vinodolskom 5 naših volontera i članovi interventnog tima sudjelovali su na edukaciji prve pomoći, ukupno je ovaj dan znači 42 volontera odradilo volonterske sate u ovoj akciji. Što se tiče Solidarnosti na djelu u akciji je prikupljeno 2170 kg odjeće, 160 pari obuće, 227 kg hrane, i 31.525,50 kn za pakete socijalno ugroženih osoba. Paketi povodom Uskrsa, Dana starih osoba i Božića, ukupno od 911 paketa Grad Ivanić-Grad svojim građanima je uručio 591 paket. Ljetovalo je u Selcu 98 osoba, od toga 59 djece, 8 osoba s invaliditetom, dakle Grad je platio za 5 osoba s invaliditetom i za 20 djece iz osnovnih škola, 7 voditelja i 1 učitelj, plivanja i 1 medicinska sestra i 22 dobrovoljna darivatelja krvi, volontera i odrasla. Što se tiče Mladih za mlade i terenskih jedinica to su klubovi koji su od siječnja do ožujka pripremali ekipe za školska gradska natjecanja i međužupanijska. Na školskom natjecanju pobijedila je ekipa OŠ braće Radića koja se plasirala ne Međužupanijsko natjecanje koje je bilo u Ivanić-Gradu i tu su osvojili 1. mjesto, dok je u kategoriji mladih ekipa Srednje škole osvojila treće mjesto i na Državnom natjecanju ekipa je osvojila visoko drugo mjesto. Treći realistički prikaz ozljeda bio je 25. i 26. Studenog u Zagrebu gdje je jedan naš volonter sudjelovao, sudjelovali smo i na Smotri prve pomoći 3.6. pokraj Velike Gorice s našom ekipom. Imali smo tradicionalnu biciklijadu, dakle 4.6. održana je 15. Biciklijada gdje je bilo sedamdesetak sudionika i na svu sreću nitko nije bio ozlijeđen. Nakon toga smo sudjelovali i u 47. Memorijalu Stjepana Grgca gdje isto tako nije bilo ozlijeđenih i krajem 8. mjeseca smo sudjelovali u Općini Križ u njihovoj biciklijadi. Provodimo JUMICAR, njima smo pomoć, to je program prometne politike za najmlađe gdje smo uključeni i učimo djecu o prvoj pomoći, o Crvenom križu. U radu za opće dobro zaprimili smo jednu osobu sa 360 sati od čega je odradila 188 sati, a ostalo će u 2018. godini. Što se tiče ekipa za djelovanje u katastrofama, već sam spomenula da je ralistički prikaz bio u Zagrebu, u kampu Zagreb na jezeru Rakitje su dvije osobe naši volonteri i članovi Županijskog interventnog tima sudjelovali na edukaciji od 9. do 11.6. u odmorištu za djecu Vila Rustika u Novom Vinodolskom 5 naših volontera sudjelovalo je u edukaciji od 8. do 10.9. Koordinator gradskog interventnog tima 6.5. sudjelovao je u operativnoj pokaznoj vježbi HCK, te jedna osoba i član županijskog interventnog tima Istok učestvovao je u dva navrata u Austriji na međunarodnom treningu i usavršavanju, znači od 17. do 19.3. i od 13. do 15.10. Sudjelovali smo i u županijskoj vježbi Uragan 2017. godine u Vrbovcu sa 4 naša volontera. Od donacija dobili smo 5285 kg hrane te smo pomogli u prehrani 1626 osoba. Prijavili smo se i kao partneri u program FEAD, dakle to su humanitarni paketi za središnju Hrvatsku koje provodi HCK, od 951 paket hrane za područje Grada Ivanić-Grada podijeljen je 471 paket, a od 534 paketa higijene za Grad Ivanić-Grad 263 paketa su podijeljena. Bili smo i partneri u sklopu europskog projekta Razvoj školskog volontiranja uspostavom mreže volonterskih klubova Crvenog križa gdje su se priključile tri škole i to su OŠ Milke Trnine, OŠ Stjepana Basaričeka i Đure Deželića sa ukupno 17 učenika. Što se tiče financija, prihodi su u ukupnom iznosu od 541.824,58 kn, a oni obuhvaćaju znači na projekte savjetovališta, klubove mladih, Klub osoba s posebnim potrebama, Klub osoba s dijabetesom Za bolji život, 102.500,00 kn, za logopeda 100.000,00 kn, javne ovlasti i službe traženja 212.499,94 kn, paketi za Uskrs 285 paketa po cijeni od 105,51 kn je 30.000,00 kn, pakete za Dan starijih osoba za 49 osoba 6.860,00 kn, ljetovanje za dvadesetoro djece iz osnovne škole i pet osoba s posebnim potrebama u Selcu 36.500,00 kn, solidarnost na djelu 5.000,00 kn, paketi za Božićno novogodišnje blagdane 257 paketa 35.980,00 kn, za kupnju frižidera, pumpi, vodovodnih cijevi za socijalno ugrožene građane 2.484,54 kn, koordinator volonterskih programa 10.000,00 kn. To je potrošeno znači na ljetovanje, imali smo 20 osoba školske djece i 5 osoba s invaliditetom, znači to je 36.500,00 kn, paketi ukupno 591 paket 72.910,35 kn, logoped 100.000.00 kn, kupnja bijele tehnike za socijalno ugrožene građane 2.484,54 kn, projekti Centra za obitelj Uvijek tu, znači tu su nam radovi savjetodavaca, radionice i materijalni troškovi 54.552,25 kn, Klub Duga znači isto imamo voditelje, gorivo za prijevoz osoba i potrepštine za radionice 23.165,10 kn, Klub osoba s dijabetesom Za bolji život, 2 voditelja te rad Kluba, znači za materijalne troškove 15.379,97 kn, Klub mladih Dabar natjecanje školsko, općinsko, međužupanijsko natjecanje, za JUMICAR, Dane Grada i za Stjepana Grgca, znači sanitetski materijal i gorivo 13.134.34 kn, projekt uništavanja ambrozije dakle za izradu materijala te za radionice, 5 radionica u Dječjim vrtićima i 4 radionice u osnovnoj školi 1.903.30 kn, stalna humanitarna pomoć građanima znači pomažemo u posudbi bolničkih kreveta, invalidskih kolica, hodalica, znači oni to mogu dobiti sve besplatno kod nas pa onima koji ne mogu mi prevozimo pa tu imamo gorivo i održavanje kombija 16.764,64 kn i redovna djelatnost u koju spadaju plaće i doprinosi za dva djelatnika, stručna usavršavanja, telefon, pošta, tekuće održavanje, uredski materijal, premije osiguranja, evo sve račune sam vam tu znači izdvojila i imate, znači to je ukupan iznos od 295.652,63 kn. Dakle, vidite da su rashodi u redovnom poslovanju puno veći od prihoda, to je znači rebalansom Grada Ivanić-Grada smanjeno je za 50.000,00 kn tako da nam je tu nedostajalo ali smo uspjeli iz svojih vlastitih sredstava taj dio pokriti. Ono što uvijek naglašavam je to da se od svih ovih prihoda financijskih koje nam Grad daje građanima indirektno u paketima, u ljetovanjima, kroz klubove, savjetovališta i logopeda vraća iznos od 329.325,00 kn.

g. Željko Brezovečki – prije svega eto želio bih pohvaliti i zahvalit se na ovakvom iscrpnom izvješću, ali onda ću opet reći s druge strane opće ne vidim razloga zašto se to izvješće opće podnosi nama ovdje na vijeće kad mi ne možemo na to izvješće praktički nikako utjecati, nemamo nikakvog svojeg predstavnika unutra od Grada, nemamo nigdje nikoga, zapravo vi ste organizacija sama za sebe. Što se tiče vaših volontera, vaših ljudi to prije svega treba pohvaliti i to je humano da ljudi daju svoje vrijeme, sebe u to i to pohvaljujem. Međutim nije mi jasno Vi sad tu navodite o+iz izvješća evo kao što znamo vi dobivate od Grada 0,05% od našega proračuna Grada, što nije mali iznos ili točnije negdje blizu 300.000,00 kn. To je lijepi novac, puno ste radili, puno ste toga i potrošili, ali nikako mi nije jasno vi sada kažete podijelili smo toliko paketa, tolko ovoga, tolko onoga, a dobili smo od Grada. Znači Grad je dao novce vi ste samo bili taj koji je ko skretničar bio da li će vlak na lijevi ili desni peron. Znači praktički samo ste podijelili. No dobro. Nije ni to tolko važno, ali htio bih postaviti pitanje eto već dugih niz godina u Crvenom križu možemo vidjeti da ona zgrada 15 godina stoji tamo i nije uređena. Prije samo 4 godine ja sam došao na čelo Gradske udruge umirovljenika Ivanić-Grad kada su me izabrali i već do sada smo uložili 150.000,00 kn u obnovu naše Gradske udruge umirovljenika Ivanić-Grad, a vi još niste uložili 1 lipu tamo. Meni to nije jasno kao dobar gospodar da vi ne možete svake godine izdvojiti bar 30.000,00 kn i u tu zgradu da se uloži pa da se svake godine nešto napravi i da se vidi da to ide prema naprijed. Čak smo i uspjeli dogovoriti s Vama neku suradnju da ćemo obnoviti zgradu ali izgleda da na državnom nivou nije bilo razumijevanja, a Vi baš vidim da nemate volje za ulaganjem pa evo i to je otpalo. Mislim da ona zgrada Crvenog križa bi trebala se staviti u funkciju i da koristi i svima nama, a posebno vama jer zapravo za to je namijenjena i žao mi je što tako je. Međutim smatram da bi trebalo malo povesti računa oko svih tih i vaših vozila jer eto u nekoliko navrata nedjeljom vaše vozilo se i kombi vozi, putuje se na sve strane, a ne vidim vozila gdje su parkirana na jednom mjestu poslije radnog vremena pa eto i tu bi se dalo ušparati, a pogotovo me smeta kad Vi kažete naši volonteri i onda ovi našu građani Radio Ivanić-Grada koji slušaju ovu sjednicu smatraju da ti volonteri su stvarno volonteri svi i da rade za 0 kuna ili volonterski, kako bi mi rekli džabe. Međutim priča Vam baš i ne drži vodu jer vi imate, Vi ih nazivate volonteri, a oni dobivaju dnevnice to jest imaju ugovor o djelu i zato sam Vas i pitao na prvo aktualnom satu kako to da gospođa od 75 godina, ima tolko već godina, a brine se i Vi ste mi iznesli ovdje i rekli ste mi jako lijepo – ona Vam je volonterka. Ma kakva volonterka kad dobije paricu, nemojte mi pričat bajke. Je ona možda došla volonterski u Crveni križ, ali mjesečno ona dobi novčiće za ono šta radi, a ima ljudi kojih još ima u Crvenom križu koji su puno mlađi i koji bi itekako volili da im se satnica poveća pa da se vodi briga o drugima, a da ne govorim još nešto, prošle godine sam Vas pitao pa Vas molim da mi odgovorite da li još uvijek gospođa iz Ivanić-Grada odlazi na njegu u Novoselec i brine gospođu iz Novoselca? Hvala lijepo.

Gđa. Ivana Bajt - ovako, što se tiče našeg izvješća i zašto ga podnosimo, to Grad nas pozove, mi podnesemo izvješće, naravno dobijemo novac. Nije istina da nemate nikog unutar naših redova, znači u našoj Skupštini nalazi se jedan zaposlenik Grada Ivanić-Grada koji sudjeluje na svim našim Skupština i može apsolutno u svakom momentu, najvjerojatnije on i obavještava Grad Ivanić-Grad i gradonačelnika o tome što smo odlučili i kako smo riješili. Znači to je prvo. Drugo, ono što sam i zadnji put napomenula, znači Grad Ivanić-Grad mora izdvojiti 0,7% po Zakonu, takav je Zakon, to mora, znači nisam tražila ja niti ne znam tko, a sve ostalo Grad s nama potpisuje Sporazum. Znači prošli put sam isto napomenula, ako Grad ne želi da idu paketi neće potpisati s nama sporazum i paketi neće ići. Ako ne želi da djeca idu na ljetovanje nećemo potpisivati sporazum i neće ići. Znači ja ne forsiram potpisivanje ovih sporazuma. Grad se sam javi početkom svake godine – molimo vas dajte da potpišemo ovaj sporazum da taj dio ide, znači, gradonačelnik je i prošle godine rekao da je on sasvim zadovoljan i da će to dalje ići, a ako on kaže da to neće ići onda neće, znači to je slobodna volja Grada i općina da li žele da taj dio ide ili ne žele. To je što se tiče toga. Nismo ništa uložili u zgradu? Nismo. Budemo vjerojatno sad, ne znam u kojoj su fazi pregovori, razgovori, vjerojatno to otpada, ali mi moramo biti na čistome. Znači mi moramo izaći iz sporazuma koji je potpisan još 2003. godine sa Gradom, Ministarstvom i sa svim da bi mi mogli uopće ulagati u našu zgradu. Mi svake godine ulažemo i u naše prostore koji se nalaze kod vatrogasaca, i u našu kućicu u kojoj se naši invalidi svaki četvrtak druže, u kojoj naši volonteri odrađuju mnogobrojne sate, u kojoj se naše ekipe evo od sada već pripremaju za slijedeću godinu za natjecanja. Znači tu smo stvarno puno uložili, ali u ovaj dio ne možemo jer su nam ruke vezane zbog tog sporazuma. Znači ako se izađe iz sporazuma mi ćemo krenuti i tu zgradu pokušati staviti u funkciju. Vozila naša gdje su parkirana? Prošle godine sam isto spomenula, neće biti parkirana pred Spomen domom jer mi u Spomen domu imamo samo urede, mi ih parkiramo kod naše kućice gdje imamo vanjsku ogradu, gdje ih zatvorimo i gdje ih uvezemo skroz u dvorište da se ne vide s ceste upravo zato da nam mladi njih ne oštećuju jer su nam već par puta oštetili i zato ih tamo navezemo. Imamo samo dva vozila, evo da svi znate jedno vozilo smo odjavili, jer spomenula sam rebalansom ste nam smanjili prošle godine financijsku konstrukciju i nismo imali više s čime to plaćati sve, znači maknuli smo jedno vozilo. Vozila se naša voze nedjeljom? Moguće je. Moguće da ljudi trebaju baš tada pomoć, evo imali smo prije dva tjedna u nedjelju se naše vozilo moralo izvesti da bi se odvezao jedan krevet jer ljudi su trebali hitno krevet. Što da ja kažem njima? Čekajte ponedjeljak. Mislim ovo stvarno nema smisla više, da ja za svoja vozila moram tražiti koga, nekakvo odobrenje kad ću ih ja voziti, a uostalom naše Gradsko društvo, odnosno naš Odbor je donio Odluku da mogu ako je potrebno našim volonterima nešto prevesti, jer volonteri stvarno odrade jako puno posla, da možemo, znači nećemo im posuditi vozilo nego ćemo im dati vozača koji će im to prevesti, jer svi naši volonteri ne voze vozila naša. Što se tiče volontera i dnevnica, Hrvatski crveni križ vam je utvrđeno da volonteri imaju pravo na volonterski džeparac, ali u onom trenutku kada su negdje drugdje. Znači kada su išli 2012. godine na poplavljena područja svi volonteri su imali pravo na volonterski džeparac jer su u Slavoniji provodili po tjedan, dva, mjesec i do tri mjeseca. Što se tiče naših volontera na našem području volonteri znači ne dobe ni volonterski džeparac niti ništa, znači tu naši volonteri odrađuju dobrovoljno darivanje krvi, odrađuju podjelu robe, rade u skladištu, rade na podjeli paketa. Tada su volonteri i taj dio što volontiraju to je za 0 kuna. Imamo neke volontere koji dobivaju i naknadu, ali tad nisu volonteri nego su u tom slučaju vanjski suradnici i ne znam zašto se stalno zapikavate na pomoć i njegu u kući gdje Grad ne daje niti jednu lipu. Znači imam pravo imati vanjske suradnike koje ću platiti, ali taj dio Grad ne treba interesirati jer Grad ne daje niti lipu. Hvala vam.

g. Lovorko Matković – ja bih imao možda jednu sugestiju, mene interesira dobrovoljni davaoci krvi, znači to su plemeniti ljudi koji daju krv po nekakvih 25, 30, 40 šta se dešava s tim ljudima nakon 65. godine života, da li se malo brinete o njima, da li im kad čestitate Božić, da li ih kad posjetite, a ako ne mislim da bi to bilo isto zgodno. Hvala.

Gđa. Ivana Bajt – što se tiče svih naših darivatelja bilo da dođu na akciju da mogu dati krv, da su odbijeni, da ne mogu, da su skroz odbijeni i da ne mogu dati, znači svi uvijek mogu doći i drago nam je da dođu na naše akcije da sjednu da se malo podruže, da si pojedu s nama i slično, znači uvijek ima mjesta za takve. Naravno da se uvijek sjetimo pa i čestitamo taj dan, a i njih kojih više nema. Na žalost imamo dosta puno posla u biti pa ne možemo ih baš posjećivati, ali evo budemo taj dio uzeli za obavezu pa ćemo probati i taj dio ukalupiti u naše aktivnosti.

g. Krešimir Malec – s obzirom da rasprava ide u dosta čudnom tijeku, evo ja po ne znam koji tradicionalni puta zahvaljujem evo ravnateljici i čestitam na radu, kapa do poda Vama, volonterima, kako god se još ovo drugo zovu za šta dobivaju naknadu, ova rasprava vjerujte mi da sam volonter nikad ne bih više kročio u prostore Crvenog križa. Destimulirajuća je. Razara. Ono što isto tako, čudi me gradonačelnik, sjedi, sluša, to je Gradsko društvo Crvenog križa Ivanić-Grad, ne. Ako nije zadovoljan radom Crvenog križa imamo ljude, točno, onda idemo odreagirati, ali isto tako očekujem od njega reakciju jer ovako dosta destruktivno, destimulirajuće djeluje. Ja još jedanput zahvaljujem evo Vam na, Vi ste profesionalka, dobivate plaću, a i svim ovim ljudima koje organizirate evo čestitajte im u moje ime. Hvala Vam još jedanput na svemu.

Gradonačelnik – evo s obzirom da sam prozvan red je da se i obratim. Što se tiče suradnje između Grada i Crvenog križa mislim da je ona dobra. Znači ovo u raspravi, koliko sam ja uočio sudjeluju gradski vijećnici ne sudjeluje znači Gradska uprava i naravno da gledam, slušam i pratim što se dešava i mogu reći samo da je Grad stvarno uložio značajne napore da u svakom pogledu olakša rad Gradske organizacije Crvenog križa, da je suradnja dobra, da projekte dogovaramo znači kroz posebne ugovore u kojima Grad još dodatno financira rad Crvenog križa, da postoje određeni problemi u poslovanjima definitivno oni očito i postoje, postoje određene i nesuglasice i postojale su i između Centra za socijalnu skrb i Crvenoga križa u kojima je i Grad na neki način sudjelovao kao partner i tražit će neke podatke gledajući i snimajući situaciju i pokušavajući objektivno shvatiti što se događa. Znači naše obaveze Grada prema Crvenom križu po zakonskim okvirima nastojimo izvršavati, Grad se izuzetno rekao bih uključio u rješavanje problematike odnosno pokušavanje rješavanja problematike koje ima Crveni križ sa započetom zgradom, odnosno građevinom koja je za nas naravno naslijeđen problem, tu je i rečeno da on postoji još od 2003. godine, po tom pitanju smo zadnjih godinu dana intenzivno stvarno i surađivali i boravili u samom Ministarstvu, pokušavali smo iznaći rješenja, mogu reći da je Grad, neću reći potrošio nego uložio još dodatna sredstva kako bi napravio kvalitetnu analizi postojećeg stanja cijeloga projekta, postojeće zgrade i izgradnje nove zgrade, kako je Ministarstvo u toj isto početnoj fazi kao i Grad bilo spremno izdvojiti značajna sredstva da se taj projekt završi, u tom kontekstu je napravljena stvarno detaljna procjena stanja projekta, te prilagodbe cijeloga projekta novim zakonskim okvirima koje je po novom Zakonu potrebno znači ispuniti a koje se razlikuju od onoga što je bilo prisutno kada je građevinska dozvola izdata i uopće troškovnički preispitati sve troškovnike i cifre s kojima se baratalo da su potrebne za završenje znači tog projekta. Na žalost moram reći da je iznos koji se je na kraju iskristalizirao stvarno gotovo duplo, a možda i više nego duplo, prevazišao okvire o kojima se prethodno razgovaralo, prije znači postizanja dogovora. Govorilo se o nekakvih 7 milijuna, 7,5 milijuna kuna, pa podjela tko će koliko troškova, međutim nakon detaljnih analiza došlo se evo na cifru od minimalnih 12 milijuna, pa i nešto više, potrebnih da bi se završio taj postojeći projekt. Ravnateljica je već rekla ovdje da zapravo Grad nije vlasnik niti zemljišta, niti zgrade, Grad je tu stvarno kao dobročinitelj i partner znači se postavljao da je spreman potrošiti novce da se zapravo završi jedna zgrada, građevina u kojoj momentalno Grad nema nikakav udio. Maksimalni napor je učinjen da se tu uključi i zagrebačka županija, odnosno Županijski Crveni križ, razgovaralo se i sa Crvenim križem na državnoj razini. Obveze Grada su znači u tom projektu, znači navodno je, odnosno je u prijašnjim evo godinama dok još nisam bio gradonačelnik je Grad dobio milijun kuna koje su sjele na račun Grada za taj projekt koji su utrošeni znači u nekakvim iznosima za razne radnje po tom projektu. Po zadnjem mi smo dužni vratiti Ministarstvu ukoliko se odustane od svega sa naše strane nekakvih mislim sa naše strane 250.000,00 kn, sa strane Ministarstva to je nekakvih 370.000,00 kn, mislim da smo mi pravu i to ćemo i dokazati, imamo, mislim, svu dokumentaciju o našim ulaganjima i kakva sad je situacija mislim da ćemo s obzirom na takav veliki iznos da će Grad odustati od tog projekta. Osobno smatram da ćemo i vratiti te novce i izaći iz toga, a svakako u tim uvjetima će Crveni križ kao vlasnik cijele te zgrade i ovakve kakva je sada i koliko je izgrađenost te zgrade, mislim da će na njima biti da stave zgradu funkciju. Moram reći da je Grad na vrijeme započeo sa manjim radovima kako bi konzumirao postojeću građevinsku dozvolu čime je ona ipak važeća i mislim da je Grad i ovdje otvorio jako dobar prostor za društvo Crvenog križa da krene ili samostalno u ulaganje u postojeći objekt ili zajedno sa Županijskim Crvenim križem, sa Državnim Crvenim križem, pa i sa Gradom koji i dalje ostaje otvoren za neke razgovore u kontekstu završetka postojećeg objekta, a eventualno bez izgradnje još dodatne zgrade koja je u projektu a koja je čak za jedan kat još viša od ove koja je već nedovršena. U tom kontekstu znači očekujem veći angažman Crvenog križa i moram reći, to sam rekao i ravnateljici, da po angažmanu oko toga nisam zadovoljan sa društvom Crvenoga križa i to sam već rekao nekoliko puta i smatram nekako od strane Crvenog križa je bilo stalno prebacivano na Grad i na Ministarstvo da mi budemo glavni, a u stvari imovina je kompletna od Crvenog križa i smatram da inicijativa, zalaganje u tom kontekstu mora biti značajnije ispred samog društva Crvenog križa s time da Grad naravno našem društvu Crvenog križa omogućava boravak u gradskim prostorima, u gradskim prostorijama po uvjetima kakvi znamo da su, da ne kažem zabadava. Što se tiče znači cijele te priče prateći ovu raspravu, ona je očito velikim dijelom do sad bila neugodna i meni i svodila se na nekakve osobne prepirke, osobna, da tako se izrazim, bacanja pijeska ili nečega u lice i tko će kome znači više nanijeti nekakvih osobnih uvreda što osobno ne podržavam kao niti Vi, ali naravno svaki ovdje vijećnik ima pravo izraziti se u svoje ime i govori u svoje ime, a ne govori u ime Grada . Znači da rezimiram, suradnja između društva Crvenog križa i Grada je dobra, problemi postoje, Grad se u okviru svojih mogućnosti nastoji maksimalno znači u to uključiti, Grad osobno nema svog predstavnika u Crvenome križu niti ga daje kao svoga predstavnika, saznanja imamo znači o tome kako posluje znači Crveni križ prvenstveno u kontaktu direktno sa ravnateljicom znači dolazim do svih podataka, s nikim drugim ne komuniciram osim sa ravnateljicom o tome što se i kako se u Crvenom križu radi. Mi znamo da to je institucija koja nama ovdje podnosi izvještaj naprosto da nas izvijesti o tome što se dešava ne da bismo mi odlučili da li je to njezino izvješće za nas prihvatljivo ili nije, znači niti imamo bilo kakve zakonske okvire da o njemu sudimo, a ovoga trudimo se stvarno tu suradnju držati na jednoj visokoj razini i mislim da nam dobro i ide. Ravnateljica je i ovdje rekla da Grad financira i boravak naše djece na ljetovanju i pakete za potrebite i nikada to nije dolazilo u pitanje. Ono gdje smo imali problema, imali smo vezano i za neku problematiku sa socijalnom skrbi da sada ne ulazim zna i ravnateljica kakve smo razgovore vodili, gdje smo imali probleme, ali ih rješavamo u jednom normalnom konstruktivnom razgovoru i kroz jednu konstruktivnu suradnju, a osobni animoziteti koji eventualno ovdje dolaze do izražaja ja naravno ne mogu rješavati. Što se tiče Grada jasno je da podržavamo ravnateljicu, da sa njom surađujemo i da probleme kojih ima da ih rješavamo, da iza nas je evo jedno razdoblje u kojem smo bili vrlo blizu rješavanja velikog, ključnog problema, a to je prostor, zgrada, volja je postojala, međutim financijski okviri su potpuno izvan onoga što je trebalo biti planirano i mislim da Crveni križ kao vlasnik sadašnjeg objekta, kao vlasnik građevinske dozvole koja je konzumirana ima prostora i mogućnosti, ima europskih fondova, ima i Grad tu koji će stati uz njega krene u sanaciju rješavanja zgrade ovakve postojeće kakva je bez nekakvih megalomanija i megalomanski projekata, nama je sad puno veći neću reći problem nego izazov da zapravo sa Ministarstvom dogovorimo okvire po kojima ćemo rješavati problem centra, znači obiteljskog centra u Ivanić-Gradu, prostora za obiteljski centar koji želimo da ostane tu, a razgovarali smo da bi trebao biti u toj zgradi. Imamo tu znači pregovore oko bivše zgrade koja je pokraj zgrade policije koja je u državnom vlasništvu da se dodijeli Ministarstvu koje se brine o tome pa da se tamo smjesti socijalno, pa da sadašnje socijalno postane obiteljski centar, to su razgovori koje vodimo i momentalno za mene je to puno veći izazov nego ovo, a mislim da je okvir jako dobar da iznađemo nova rješenja i da postojeću zgradu, postojeći objekt ovakav kakav je, ruševan, stoji već 15 godina, malo po malo zajedničkim snagama u jednoj suradnji koristeći možda i fondove i druge za financiranja da barem završimo u obliku u kakvom je u toj prvoj fazi zacrtano. Hvala.

Prije pristupanja glasovanju utvrđeno je kako je na sjednici Gradskog vijeća prisutno 14 vijećnika

.

Provedenim glasovanjem konstatirano je kako je sa 12 glasova za i 2 glasa suzdržana usvojen

**ZAKLJUČAK**

**o prihvaćanju Financijskog izvješća i Izvješća o poslovanju Gradskog društva**

**Crvenog križa Ivanić-Grad za 2017. godinu**

Zaključak prileži zapisniku i čini njegov sastavni dio.

Napomena: Zaključak je u istovjetnom tekstu usvojen na sjednici Gradskog vijeća, a vijećnicima je dostavljen u materijalima za sjednicu Gradskog vijeća.

**6. TOČKA**

Gđa. Marina Čalušić – pozdravljam sve nazočne i slušatelje Radio Ivanića-Grada, ukratko ću probati sažet što kraće nekih skoro sto stranica izvješća, malo je teško to u par minuta. Dječji vrtić Ivanić-Grad djeluje kroz primarni desetsatni program, posebne programe, znači cjelodnevni desetosatni program na engleskom jeziku, program predškole, program održivog razvoja, kraće programe u okviru desetsatnog programa, CAP, moram naglasiti da nam je to vrlo važan program jer je preventiva za nasilje koje je sve češće u školama, a mi ga sada već provodimo u vrtiću i moram reći da ga mi provodimo dok ga škola ne provodi, što bi bilo dobro da krenu i oni, zatim trening socijalnih vještina, integrirani etno tradicijski program, integrirani program ranog učenja engleskog jezika, zatim kraći program izvan desetsatnog programa sportski vrtić u organizaciji Tenis kluba i kraći program škole za roditelje Rastimo zajedno. Dobili smo verifikaciju za kraći dramsko scenski koji će krenuti i poslani su programi na verifikaciju cjelodnevni njemački i kraći njemački kao i kraći program glazbenog stvaralaštva. Evaluacija i praćenje postignuća provedeno je putem anketa za roditelje o vrednovanju i kvaliteti rada vrtića, zadovoljstvu roditelja s organizacijom rada i kvalitetom komunikacije odgojno obrazovnih djelatnika. Suradnju sa Obiteljskim radio Ivanić prezentirali smo roditeljima i građanima sve naše uspješne projekte i postignuća, valorizacije svih aktivnosti, rada i projekata, foto i video snimanjima, protokolima, evidencijama i upitnicima, individualni i grupni sastanci sa roditeljima, razmjena iskustava na stručnim aktivima, pokazatelji uspješnosti i smjernice za budući rad. U toku godine objavljen je i natječaj Ministarstva za demografiju, obitelj, mlade i socijalnu politiku za projekt Unapređenje usluga za djecu u sustavu ranog predškolskog odgoja i obrazovanja. Moram naglasiti važne projekte u odgojnim skupinama. Znači, tijekom pedagoške godine, a s obzirom na potrebu uvođenja interaktivnih metoda rada s djecom, većina odgojnih skupina radila je na nekom od projekata koji su obično proizašli iz interesa djece, ali i iz vlastite procjene dobrobiti pojedinih projekata. Trajanje projekata ovisilo je o interesu i motivaciji djece. Realizirani projekti tijekom godine su Say hello to the world, zatim e Tvinning projekti gdje smo se uključili gdje smo se uključili na e Tvinning platformu gdje promoviramo naše aktivnosti, događanja, projekte i razmjenu iskustava sa europskim vrtićima i prijavu za e Tvinning školu. Tu promoviramo ujedno i Grad, a i naš vrtić. Zatim Eko paket Hrvatska, Veliki lov na biljke, Ruksak pun kulture, Ples pisanja i Kurikulum otpornosti, znači to su neki projekti koje smo provodili ove godine, a inače imamo puno više projekata pa ne bih sada htjela sve navoditi. Projekti na nivou vrtića su Večer matematike, Čitam, dam, sretan sam. Večer matematike organizirana je 7. prosinca 2017. godine u svih pet objekata našeg vrtića, ovu manifestaciju organizira Hrvatsko matematičko društvo koje poziva vrtiće, škole i druge odgojno obrazovne ustanove da se odazovu i na taj način populariziraju matematiku kao znanost. Zatim ekološki način života je način života u našem vrtiću s obzirom da smo prvi Eko vrtić u Hrvatskoj trudimo se da i dalje kroz svakodnevne aktivnosti i rad s djecom svijest o ekološkom življenju bude prisutna, tako smo konstantno zbrinjavali otpad na ekološki prihvatljiv način na nivou ustanove, skupina, pojedinaca razvijali svijest o tome da otpad nije smeće, da ga možemo i dalje koristiti i reciklirati. Cijelu godinu prikupljali smo plastične čepove za Udrugu oboljelih od leukemije i limfoma, i stare baterije u suradnji s poduzećem Friš d.o.o. Križevci. Planirani zadaci za proteklo razdoblje bili su realizirani u okvirima financijskih mogućnosti zbog izvanrednih investicijskih troškova i sanacija kao i zamjene dotrajalih aparata nismo uspjeli u potpunosti realizirati planirane aktivnosti. Nabava potrošnog materijala vrši se konstantno prema potrebama, a ove godine smo proveli anketu za podizanje kvalitete jelovnika u Dječjem vrtiću s tendencijom poboljšanja usluge korisnicima. Raznovrsnijim jelovnicima, raznim vrstama kruha, suhim voće i pojačanim obrocima kao voće, kao i raznovrsnošću obogatili smo jelovnik i uveli promjene na zadovoljstvo djece i roditelja. Zatim, nabavili smo novo transportno vozilo za prijevoz hrane i ostalih potrepština. Uvođenjem novih mjera pri nabavi namirnica poput kontrole evidencije namirnica skladišta doveli do znatnih ušteda. Zasnivanje radnog odnosa sa gospođom Majom Celinić na radnom mjestu stručnog suradnika logopeda unaprijedilo je našu kvalitetu pružanja usluga i odgojno obrazovnog rada. Ove godine su dva odgojitelja, spremačica i pomoćna kuharica zasnovale radni odnos na neodređeno vrijeme. Sudjelovanja na stručnom skupu na temu Uloga ravnatelja u izgradnji identiteta na temelju baštine Republike Hrvatske kao i 8. Konferencija programa za roditelje Rastimo zajedno imala je za cilj osnažiti opće i stručne kompetencije ravnatelja kao voditelja odgojno obrazovne ustanove. Dobra suradnja sa udrugama i širom društvenom zajednicom, prezentacija rada vrtića, nastup dramske skupine sa predstavom za Bučijadu i Projektni dan, prezentacija putem medija, društvenih mreža, izlaganja odgojitelja i stručnih suradnika na stručnim skupovima, sudjelovanje u novim projektima promoviralo je naš vrtić i unaprijedilo odgojno obrazovnu praksu odgojitelja i stručnih suradnika. S obzirom da ste svi dobili financijsko izvješće ja ću samo ukratko pročitati, vidim da se odužilo sve ovo. Ukupni prihodi iznose 8.789.391,54kn, prihodi poslovanja osim uplate roditelja i sredstava iz nadležnog proračuna za financiranje rashoda poslovanja sastoje se od tekućih pomoći iz državnog proračuna za financiranje predškole, teškoća u razvoju i nacionalnih manjina, prihoda od kamata i donacija, najma dvorane. Ukupni rashodi iznose 8.772,775,47 kn. Ukupni rashodi se sastoje od rashoda za zaposlenike i ostalih materijalnih rashoda i nabava kuhinjske opreme u iznosu od 122.917,50 kn. Za 2017. godinu ostvaren je višak prihoda u iznosu od 16.616,07 kn. Višak prihoda prenesen je 713.254,00 kn, višak prihoda raspoloživ u slijedeće, razdoblju je 729.871,00 kn. Hvala

Prije pristupanja glasovanju utvrđeno je kako je na sjednici Gradskog vijeća prisutno 11 vijećnika.

Provedenim glasovanjem konstatirano je kako je sa 11 glasova za usvojen

**ZAKLJUČAK**

**o prihvaćanju Financijskog izvješća i Izvješća o poslovanju Dječjeg vrtića Ivanić-Grad**

**za 2017. godinu**

Zaključak prileži zapisniku i čini njegov sastavni dio.

Napomena: Zaključak je u istovjetnom tekstu usvojen na sjednici Gradskog vijeća, a vijećnicima je dostavljen u materijalima za sjednicu Gradskog vijeća.

**7. TOČKA**

gđa. Radojka Šporer – pozdrav svim vijećnicima i gradskim čelnicima. U 2017. godini Obiteljski radio Ivanić je ostvario ukupni prihod od 007,763,00 kn, ukupni rashod od 993.045,00 kn i dobit nakon oporezivanja 3.648,00 kn. Ukupni prihod za 2017. bio bi za 50.000,00 kn veći, ali Grad Ivanić-Grad je knjižio dotaciju za „Ivanićki glasnik“ pod našu redovnu djelatnost, te nam je isplatio 50.000,00 kn manje za radio, što je gradonačelnik obećao ispraviti u ovoj godini, pa se nadamo da će to biti do 31.12. zbog našeg ukupnog rezultata. U 2017. Godini ostvarili smo vlastiti od 221,888,00 kn ili 22,24% ukupnog prihoda. Od ukupnog prihoda od Grada Ivanić-Grada smo uprihodovali 319.875,00 kn ili 32,05 %, od Općine Križ 24.86 % i od Općine Kloštar Ivanić 20,85 % za sve ono što radimo za informiranje građana na području triju jedinica lokalne samouprave koje su naši suvlasnici i to u dijelu Grad Ivanić-Grad 27,05 %, Općine Križ i Kloštar Ivanić svaka po 25 % i zaposlenici, bivši zaposlenici Obiteljskog radija Ivanić 22,05 %. Što se tiče programa, odnosno udjela pojedinih JLS u programu Obiteljskog radija Ivanić on je u 2017. godini bio za Grad Ivanić-Grad 41,50 %, za Općinu Križ 28,57 % i za Općinu Kloštar Ivanić 29,93 %. Zatim, slijedeći podaci koje želim izdvojiti iz ovog Izvješća su kada je riječ o realizaciji našega programa naime tijekom 2017. godine Obiteljski radio Ivanić je dobio nagradu na Danima elektroničkih medija koji se održavaju jednom godišnje gdje se okupljaju svi nakladnici elektroničkih medija u Hrvatskoj uključujući i preko sto lokalnih radio stanica. U toj konkurenciji naša emisija Agroval 99,4 MHz je dobila srebrni mikrofon, zatim i ove godine, to je sad svježe, dobili smo nagradu također u konkurenciji svih radijskih lokalnih nakladnika jednu od tri ravnopravne nagrade za našu web stranicu na kojoj objavljujemo izbor iz vijesti, imamo poveznicu i na društvenu mrežu facebook, a isto tako od rujna 2017. godine zainteresirani mogu na našij stranici www.ori.hr, osim što mogu uživo slušati preko interneta radio u cijelom svijetu, u rubrici pod casting preslušati ranije emitirane emisije. Znači tako koncipirana naša web stranica je ove godine dobila jednu od tri ravnopravne nagrade na Danima elektroničkih medija. Što se tiče nagrada također moramo reći da je u 2017. godini kolegica Višnja Canjek Macan nakon više od 40 godina rada prilikom odlaska u mirovinu dobila i nagradu 14. rujan Općine križ za svoj doprinos u informiranju. Što se tiče 2017. godine i stanja zaposlenika ORI-a imali smo sedam stalno na neodređeno vrijeme, a dvije osobe na određeno vrijeme i nekoliko vanjskih suradnika. Ako se to čini nekome puno zaposlenika, odnosno ljudi koji rade na radiju moram reći da je na radiju i ranijih godina sve potrebne poslove radilo prosječno deset ljudi jer se radi 365 dana u godini 24 sata dnevno ide program i sve to treba pokriti u dvije smjene pa u tom slučaju nije čudno da nas toliko radi, puno ima i terenskog rada i tako dalje. Jedina je razlika što u ovom trenutku više nisu ugovori o autorskom honoraru i ugovori o djelu toliko puno povoljniji od ugovora za stalno ili na određeno vrijeme, pa nastojimo našim ljudima koji su ranije radili na ugovore o autorskom honoraru i ugovore o djelu dati ugovore barem na određeno vrijeme što im omogućuje da im ide i radni staž i puno su kvalitetniji i na taj način možemo zadržati ljude koje smo naučili raditi na radiju. Moram naglasiti da je Obiteljski radio Ivanić proteklih tri godine namirio dugove iz kriznoga razdoblja 2014., međutim na žalost još uvijek nismo u mogućnosti povećati plaće našim zaposlenicima, koje se kreću od 3.800,00 kn za novinare početnike do 4.500,00 kn za najiskusnije novinare urednike sa 35 i više godina staža, a morate priznati da je to zaista malo. Što se tiče tog dijela nadam se da ćemo kroz pojačani marketing jednim dijelom, a nadamo se i uz razumijevanje naših suvlasnika pokušati naći neko rješenje da se to barem malo popravi u budućnosti. Moram zahvaliti i zahvaljujem od srca na suradnji i na financijskoj podršci našim suvlasnicima koji nam uz naš trud, štedljivost i skromnost pomaži da, iako skromno, uredno poslujemo, tako je bilo i proteklih nekoliko godina, tako je evo i 2018. godina, poslujemo bez potresa. Na tome također s obzirom na sve što smo ugovorili za 2018. godinu one redovne dotacije za redovno poslovanje, odnosno za našu osnovnu djelatnost koju obavljamo za potrebe građana Grada Ivanić-Grada i Općina Križ i Kloštar Ivanić sve je na vrijeme i mi se dodatno trudimo, idemo sa akcijskim cjenicima, sa raznim drugim stvarima prema tržištu i tu se ne može ni raditi o nekim velikim novcima,a li moramo reći da ide dosta dobro i da se naši materijalni troškovi i ostalo što trebamo podmiriti sve uredno podmirujemo i uredno poslujemo.

Prije pristupanja glasovanju utvrđeno je kako je na sjednici Gradskog vijeća prisutno 10 vijećnika.

Provedenim glasovanjem konstatirano je kako je sa 10 glasova za usvojen

**ZAKLJUČAK**

**o prihvaćanju Financijskog izvješća i Izvješća o poslovanju trgovačkog društva**

**Obiteljski radio Ivanić d.o.o. za 2017. godinu**

Zaključak prileži zapisniku i čini njegov sastavni dio.

Napomena: Zaključak je u istovjetnom tekstu usvojen na sjednici Gradskog vijeća, a vijećnicima je dostavljen u materijalima za sjednicu Gradskog vijeća.

**8. TOČKA**

g. Dario Ferenčaba – pozdravljam sve prisutne i slušatelje Obiteljskog radija. Ukratko ću vam prezentirati, po meni, bitnije financijske i poslovne događaje u poslovnoj godini 2017. Ono što bih htio napomenuti to je da sam Odlukom Skupštine društva Ivaplina imenovan na mjesto direktora Ivaplina sa 26.6. ove godine, a krenut ću brojkama. Na dan 31.12.2017. godine Ivaplin je imao 31 zaposlenog, od toga 20 u operativi, 11 u upravi. Poslovnu godinu 2017. Ivaplin je završio s pozitivnim rezultatom i to sa dobiti nešto manjom od 2 milijuna kuna. Ivaplin je u 2017. godini u potpunosti podmirio sva dospjela potraživanja pa tako i obaveze prema vjerovnicima sukladno predstečajnoj nagodbi i to iz svog tekućeg poslovanja u iznosu od 2,5 milijuna kuna i to u dvije rate, 31.03.2017. i 31.12.2017. Razlog zašto napominjem da su dugovi podmireni iz vlastitog tekućeg poslovanja je činjenica da je predstečajnom nagodbom dogovoreno je da će polovicu obveza podmirivati vlasnici, a polovicu Društvo, pa evo i ovim putem apeliram na vlasnike da pomognu Ivaplinu i podmire svoj dio obaveza. Prema godišnjem izvješću je vidljivo da su na dan 31.12.2017. godine preostale obaveze prema vjerovnicima iz predstečajne nagodbe u visini 3,5 milijuna kuna, od čega je 2.300.000,00 kn u 2018., a 1.250.000,00 kn u 2019. točnije 31.03.2019. kad je zadnja rata uplate Ivaplina prema vjerovnicima, a nadam se da ćemo zajedničkim snagama izaći iz tog predstečaja koji nas uvelike koči u nekakvom normalnom poslovanju i konkurentnosti na tržištu. S obzirom da su se obaveze iz predstečaja financirale iz kratkoročnih sredstava, to jest novca, Ivaplin je morao minimizirati troškove, a maksimalnim rezanjem troškova je postignut ovaj efekt visoke dobiti. U brojkama to znači rashodi u 2017. u visini 19.288.000,00 kn dok su prihodi bili 21.750.000,00 kn. Želim napomenuti da su obaveze predstečaja i veliki pad prihoda plina zbog odlazaka kupaca, posebno velikih potrošača, reflektirali na sve sfere Ivaplina pa su direktno trpjele investicije u prelaganje, rekonstrukciju i izgradnju distribucijske plinske mreže. Ivaplin je u 2017. imao nabavu 12.500,00 kn u nematerijalnu imovinu, 31.000,00 u postrojenja i opremu i 2.000.000,00 u građevinske objekte to jest plinovode. Ukupna duljina distribucijske mreže iznosi otprilike 330 km, od koje je 100 km čelik, a ostatak je od PE-HD plastike. U 2017. godini preloženo je 9,6 km čelika PE-HD-om, a kao investicija iz tarife je priznato 7,5 km. Uz investicije obavljani su i radovi sukladno zakonskoj regulativi, pa je tako prema Zakonu o mjeriteljstvu i ovjernom razdoblju za mjerila zamijenjeno 410 plinomjera i obavljeno ispitivanje pripadajućih plinskih instalacija. Izrađena su i 23 nova priključka plina u kategoriji kućanstva. Na distribucijskom području Ivaplin na 31.12.2017. bilo je 7446 potrošača, od toga 6860 iz kategorije kućanstvo i 586 iz kategorije poduzetništvo. U 2017. je 35 potrošača iz kategorije kućanstvo i 34 iz kategorije poduzetništvo napustilo opskrbu Ivaplina, a s obzirom na jaku tržišnu konkurenciju i sve agresivniji pristup za preuzimanje kupaca to je, na žalost, unutar očekivanog. Kako poslovanje Ivaplina ovisi o prihodima plina apeliram na neki lokal patriotizam i nadam se da ćemo zajedničkim snagama zadržati što više kupaca, a možda i vratiti kojeg, te također apeliram i na sve postojeće potrošače da redovno podmiruju svoje obaveze kako bi i oni i Ivaplin izbjegli dodatne troškove jer Ivaplin aktivno kreće u naplatu svojih potraživanja odnosno krenuo je već utuživanjem i isključivanjem.

Prije pristupanja glasovanju utvrđeno je kako je na sjednici Gradskog vijeća prisutno 10 vijećnika.

Provedenim glasovanjem konstatirano je kako je sa 10 glasova za usvojen

**ZAKLJUČAK**

**o prihvaćanju Financijskog izvješća i Izvješća o poslovanju trgovačkog društva**

**Ivaplin d.o.o. za 2017. godinu**

Zaključak prileži zapisniku i čini njegov sastavni dio.

Napomena: Zaključak je u istovjetnom tekstu usvojen na sjednici Gradskog vijeća, a vijećnicima je dostavljen u materijalima za sjednicu Gradskog vijeća.

**9. TOČKA**

Gđa. Tihana Vuković Počuč – pozdravljam prisutne. Ovaj prijedlog Odluke koji je pred vama proizlazi iz odredbi Statuta prema kojima pred Gradsko vijeće mora ići svako stjecanje, odnosno otuđivanje i drugi oblici raspolaganja imovinom ukoliko je riječ o iznosu većem od, za ovu godinu to je iznos od 267.000,00 kn. U ovom slučaju Grad je prema Ini podnio tijekom mjeseca travnja jedan prijedlog da mu se u vlasništvo prenese objekt u Graberju Ivanićkom, to je objekt stare kuglane, a namjena je planirana proširenje kapaciteta dječjeg vrtića Ivanić-Grad stoga smo u pregovorima sa Inom došli do nekakvog zajedničkog rješenja prema kojemu će predmetna nekretnina biti prenesena u vlasništvo Grada. Obrazloženo je u tekstu Odluke i u tekstu obrazloženja o čemu je točno riječ. Procijenjena vrijednost je 484.000,00 kn pa predlažem da date suglasnost da se ova Odluka usvoji.

Prije pristupanja glasovanju utvrđeno je kako je na sjednici Gradskog vijeća prisutno 10 vijećnika.

Provedenim glasovanjem konstatirano je kako je sa 10 glasova za usvojena

**ODLUKA**

**o davanju suglasnosti na darovanje nekretnine Gradu Ivanić-Gradu**

Odluka prileži zapisniku i čini njegov sastavni dio.

Napomena: Odluka je u istovjetnom tekstu usvojena na sjednici Gradskog vijeća, a vijećnicima je dostavljena u materijalima za sjednicu Gradskog vijeća.

**10. TOČKA - RAZNO**

Pod točkom Razno nije bilo pitanja niti prijedloga.

Sjednica Gradskog vijeća Grada Ivanić-Grada završena je u 19:00 sati.

Zapisnik izradila Predsjednik Gradskog vijeća

Nikolina Mužević Željko Pongrac, pravnik kriminalist